Nunnak Thazaang Baibal Caang Thim – DOH PHIT\nFebruary 9, 2020 admin BIAKNAK 0\nZAWTFAH DAMLONAK KAN TON CAAN AH\nBAWIPA nih a huhphenh lai i a nunnak kha a zuah lai; ram chungah lunglawm in a umter lai i a ral hna kut chungah a kaltaak lai lo. A zawt tikah BAWIPA nih a bawmh lai i a damter than lai. (Salm 41:2-3)\nIhkhun cung i ka ih tikah nangmah cu kan thei, zankhuadei nangmah kha kan ruat, zeicahtiah nangmah cu a ka bawm tu na si zungzal. Na thla tang ah lomh nak he hla ka sa. Nangmah kha kan tlaihchan i na kut nih himte in an ka um ter. ( Salm 63:6-8)\nHmuh lomi thil tihnung vialte le thihnak zawtnak vialte chung in himte in an huhphenh hrimhrim lai. A thla in an huh lai i himte in na um lai; zumh awk tlak a si nak nih khan an huhphenh lai i himte in an umter lai. (Salm 91:3-4)\nKa sualnak vialte kha a ka ngaihthiam i ka zawtnak vialte kha a ka damter; thlaan chung in a ka khamh i dawtnak le zaangfahnak he thluachuah a ka pek . (Salm 103:3-4)\nA cheu cu an sual ruangah an zaw, thatlonak an tuah ruangah temhnak an ing; rawl kha a mui hmuh hmanh an duh lo i an thi dengmang. An harnak chungin BAWIPA kha an au hi temhnak an inmi chung cun akhamh hna. A nawlbia in a damter hna i thlaan chung in a khamh hna. (Salm 107:17-20)\nAsinain zawtnak a inmi cu kanmah nih kan rak in hngami kha a si i nganfahnak a tuarmi cu kanmah nih kan rak tuar hngami kha a si. Temhnak a inmi cu, Pathian nih a cungah dantatnak a tluntermi a si, tiin kan rak ruah zungzal. Sihmanhsehlaw hma a in cu kan sual ruangah asi i tuknak a huah cu kan thatlo ruangah arak si. A inmi dantatnak in luatnak kan hmu i an tuknak vual in damnak kan hmu. (Isaiah 53:4-5)\nMi nih nang cu, “ Thawlmi, hawikom zeihmanh a ngei lomi Zion, an in ti nain, Cuar thar cu kan corhter than lai i nah ma cu kan damter than lai,” tiah BAWIPA nih ati. ( Jeremiah 30:17)\nJesuh cu Peter inn ah khan a va kal i Peter nupi nu kha a rak zaw i ihkhun ah khan a rak ril ko. A kut kha a vun tongh i a taklin cu a dai i a tho i annih kha a bultawl hna. Hi a tuahmi hi, profet Isaiah nih, amah hrimhrim nih kan zawtnak kha a phorh i kan dam lonak kha a kalpi tiin a rak chimmi tlinternak caah khan asi. (Matthai 8:14-15,17)\nNannih nan dih lak le Israel mi vialte dihlak nih nan hngalh awk cu, hi pa dam hirhiar tein nan hmai ah a dir khawhnak cu Nazareth khuami Jesuh Khrih, nan nih nih nan thah i Pathian nih thih nak in athawhter thanmi a min thawnnak thawng in si. (lamkaltu 4:10)\nKhrih nih apum hrimhrim in kan sualnak cu vailamtahnak ahkhan a kalpi i cucaah kannih cu sualnak ah khan kan thi cang i dinnak ah kan nung cang. A hma in nan dam cang. ( I Peter 2:24)\nSalm 46:1-2; Matthai 3:35,10:8,14:36; Mark 5:29, 7:31; Luka 7:11-17, 13:10-13, 18:35:47, Johan 4:43-51; Isaiah 38:1, 65:1-2, lamkaltu 3:3-8\nLaknak : LBC nubu nih chuahmi, Nunnak Thazaang Baibal Caang Thim cauk chung


NUG nih 'Mipi Vengtu Ralkap kan dirh cang' ati | The Chin Express\nCaankarlak cozah NUG nih, “Mipi Vengtu Ralkap kan dirh cang,” tiah nizaan May 5 ah thawng a thanh.\nNUG nih, “Ralhrang ralkap cozah nih mipi cozah cu uknak a chuh i hruaitu pawl a tlaih thongthlak hna pinah, hremuknak a duh lomi mipi zong ruru hranghrang in a thah hna, thongthlak hna, federal democracy ngah aa zuammi tlangcung miphun hriamtlai phu pawl le mipi zong vanlawng tiangin a hleihluat in a kah thah peng hna,” tiah ralkap a dirhnak aruang cu a chim.\n“Ralhrang ralkap nih cun kan ram nawlngeihnak hmunhter lo, mipi himter lo le minung nunnak upat loin mipi innlo a hrawhpiak hna pinah kan ram zong federal democracy ngah kho lo dingin a kham.\n“Mah dirhmun kan phak caah, NUG cozah cu ralkap nih mipi ral bantukin ruru hranghran in a kahmi hna donghter ding, kum 70 chung aa peh cangmi ramchung ral donghter ding, runvennak ṭha tein remh ding le federal ram dirh dingin ṭuanvo kan hung ngei.\n“Cucaah, NUG cozah nih Federal Ram Ralkap hramthoknak caah Mipi Vengtu Ralkap (People’s Defence Force) cu runvennak phungphai ning tein May 5 ah kan dirh,” tiah thawng a thanh.\nHmasa thawngpangRalkap: Salawng hmangmi cu thong kan in thlak hna lai\nHnu thawngpangCDF-Hakha nih Surkhua Palik Sakhan an lak, hriamnam zong an lak


Malaysia i Chin mi harnak a tong pawl nih bawmhnak an kan hal ahcun kan bawmh hna lai – Mizo World News\nMalaysia i Chin mi harnak a tong pawl nih bawmhnak an kan hal ahcun kan bawmh hna lai\nMalaysia ram i Chin mi harnak a tongmi pawl nih kan sin ah bawmhnak an rak kan hal ahcun biatak tein kan bawmh ve hna lai tiah All Chin Society Yangon (ACSY) hruaitu Pu Peter Cung sin in theih asi tiah Chinlung Today nih a tial.\nHi kong he pehtlai in Pu Peter Cung nih, “Vice President he tonnak kan ngei. VP nih cun cozah he tuan ti dingin an kan duh piak. Malaysia i kan unau pawl nih bawmhnak kan herh an ti ahcun kan ti khawh tawk thazaang kan chuah lai i cozah he kan i bawm lai. Bawmhnak an kan hal lo ahcun kan bawm hna lai lo” tiah a chim.\nNovember 3 ahkhan ASCY CC le VP II Pu Henry Van Thio hna cu ton bia ruah tinak an ngei i Malaysia i Chin mi hna caah ASCY nih tuanvo lak piak hna dingin VP nih a duhnak cu a chimh hna.\nChin mi harnak a tongmi hna an rak kir tik i vanlong certual ah siseh, khua an phak tiang zong siseh, ID tuah piak le Inn cazin tuah an duh asi zong asi le cozah he kan tuan ti lai i kan tawlrel piak hna lai tiah ASCY nih facebook ah a tial.\nZualko: Hakha dawrhlun ah ummi tlangval a tlaunak in zarhkhat hnuah a ruakin an hmuh\nFalam zuri pa nih mihrut pa fak tukin a vuak\nGospel Singer pawl nih hlasak lai ah biatawi an chimmi kongah an hmuhning le ruahning\nBualpeng, Tikir khua UPC biakinn on nak puai ah Daw Suh Kyi ai tel lai


US RALKAP VIALTE TIMHCIA BAK AN SI CANG TIAH ALANGHTER CANG – The Chinlung Post\nUS RALKAP VIALTE TIMHCIA BAK AN SI CANG TIAH ALANGHTER CANG\nJanuary 10, 2021 admin NEWS 0\nThinphang siko cang, US ralkap timhcia bak in an um cang ti asi. Martial Law ahman lai tiah zumh asi. Trump nih a donghnak bik bia achim ah tthenkhat nih cun a sungkhan ko lai tiah an ti,cun trump zong nih teinak ahmuh lomi acohlan ko tiah atimi zong an um rih. Asinain abiachim thatein ruah tikah asungkhan naisai lo. Smooth tein nawlngeihnak thlennak (Smooth transition of power) a um lai tiah ati i, Biden sin ah pek dingin a chim bak lo.\nA term khatnak in a term hnihnak i thlennak ding zong a si kho mi asi i, hihi a thuk ngaingai mi chungril angei mi asi. Cun adang pakhat cu America ram sunlawinak ding a rianttuannak MAKE AMERICA GREAT AGAIN caah hin a hramthoknak lawng asi ko (…it’s just the beginning) tiah a chimmi zoh tikah i hlennak le tangka i cawknak siseh vote suaksam le i rawiphirnak ruangah Biden an tlinternak hi acohlang bak lo.\nCun a sungkhan hrimhrim ai timh lonak alang, tthenkhat ni an timi cu Trump nih Martial Law ahmang kho ti lo tiah an ti. Asinain ataktak ahcun January ni 20 chunhlan tiang hi Donald Trump nih nawlngeihnak dihlak angei dih. Cucu House speaker Nancy Pelosi nih atheih taktak mi asi. An rawiphir ning vialte hi Trump nih atheih dih ruangah an thin aphang, Martial Law ahman taktak sual lai i, timhtuahmi vialte alo dih lai tiah an ttih tuk.\nCucaah zarkhat te hmanh hngah an tim tilo i, impeach tuah an timh i, cu hlan an tuah ballomi vialte tutan ahcun an ziaza an langhter. Nancy Pelosi thiltuahmi cungah ramdang cozah vialte zong an khuaruahhar dih ti asi. Martial Law thanhnak ding aruang hi nifatin a um lengmang cang, Atu Democrat pawl an thiltuahmi adik lomi ITALY-GATE an timi president thimnak ah vote rel lio ah Trump Vote cu,\nBiden vote ah an kalter mi zong ramdang asimi Italy le Germany hna nih Dominion seh hmangin an rak control dih tiah atheimi hna cu Trump nih afialmi hna US ralkap mi cungcuang special commando hna thiltuah arak si. Hmunkhat ah an ttuanti cang. Martial Law thanh hi ralkap nih an duh lo tiah ralkap lutlai tthenkhat aho ti theih lomi hna nih an chim timi zong kha an tleih khawh cang mi hna zong asi.\nAruang cu Obama chan ah ralkap lutlai tthenkhat an um rih ti asi. Ralkap hna zong nih thimnak kong ahman loning vialte an theih dih. Ningcang loin Biden atling timi zong an lung anuam hrimhrim ti lo tiah an chim. Thil umtu ning zoh cuanh tikah zeitik caan paoh ah timhcia tein ralkap, navy siseh airforce hna cu an um cang i, zeitik ahdah rian an ttuan lai timi tu cu theih asi rih lo.\nThawngpang tlamtling tu cu vun langhter colh kan zuam lai. Alangh ning zoh tikah Joe Biden hi president caah luh dingin timhtuah cu asi. Asinain ram le miphun ahlawtu dirhmun ah a dir cang i, minung pakhat report ning le bang cun January ni 20 an i hngahhlang khawh men, asinain president caah luh ding nicaan ah thong zong alut khomi asi tiah ati. Kei zong cucu ahman ko hnga lo maw tiah ka ti ve, Curuang ah lungdong loin Bawipa aw hi hngak in thla cam ko hna usih Bawipa cu atlai bal lo. By Dr PC Biaksiama\nPRESIDENT TTUAN LOIN BIDEN CU THONG ATLA KHOMI ASI CANG\nOBAMA MINUNG PAWL NIH DONALD TRUMP AN DOHNING VIALTE


ICBM Gospel Revival Group Hna Lennak | Chin Baptist Churches USA\nThursday, June 4, 2015 - 00:29\n1. Hi ICBM Revival akan tawlrel dih tu ,CBC-USA kan mino Officer pawl Salai Tum Bik (CCC) , Mai Cin Cin ( ICBC) an cung ah kan i lawm tuk. Hi vialte schedule tleihpiak, umkalnak vialte, khuakip le pastors te appoinment tuahpiak , minung akal dingmi kawl hawl vialte tawlrel piak hi thil ol cu asi hrimhrim loh. An mah thawng in kan tlam atling. Pathian tu nih thluachuahnak pe ko hna seh.\n2. Indianapolis khrihfabu kip mino upa le tuanvo ngeitu hna cung ah kan i lawm. Nan mah le nan khrihfabu cio ah felfai taktak in nan kan zuampiak, hi nih hin tlam atlin ter. Cun ICBC revival caah heh tiah nunnak le caan pek in re akan theih piaktu, khuakip ah akal tu kan mino dih lak cung ah kan i lawm tuk. Pathian nih thluachuahnak in pe hna seh. Caan pek hi nun i cheuh le i hrawm asi.\n3. Pastor David Thaw Ma ( CCC Pastor ) cung ah le CCC khrihfabu cung ah kan i lawm. Amah hi sianginn akai pah, khrihfabu azohkhenh pah hna, cu lak ah, mi an tlam atlin lo poah ah tuanvo akan lak piaktu asi. Voi 4 le voi 5 bak te kan fial mi asi. Lungtho taktak in akan dirkamh taktak tu mino kan pastor asi.CCC khrihfabu zong nih lunglawm tein an pastor pa an rak thlah peng mi cung zong ah lunglomhnak kan chim.\n4.Khrihfabu rian le zei dangdang tampi lak ah ICBM revival caah, Thawngtha chim ding in caan akan hman piak tu, Indianapolis in Pastors dangdang vial te cung ah kan i lawm tuk. Nan mah pipi hna nih nan van kan kalpi ah hin lung ahmui taktak khi asi.\n5. Indianapolis, CEBC kan khrihfabu cung ah le kan pastor Rev.Thawngling Mualhlun cungah lunglomhnak tampi ka ngei. Achan baumi minung zawn poah ah, nan kan fial ve caah pumpak in kai lawm taktak. Kei zong voi 4 le voi 5 te ka kal ve, Khrihfabu le kan pastor nih ICBM caah cun na kal khawh chung in kal ko, kan mah nih khrihfabu cu tuanvo kan lak dih ko lai an ti i, zalong tein ka kal khawh ve mi asi. Cu lo ah cun hi zat hi ka kal kho ve hnga loh. Pathian nih thluachuahnak pe ko hna seh.\n6. Bawipa min in lumsa taktak in, thlum al taktak in, akan co hlangtu khrihfabu 14 cung ah kan i lawm tuk. Nan dih nan heu mi vialte le nan kan zohkhenhnak vialte hi Pathian nan dawtnak chung in aluangmi lawng te asi. Pathian nih taksa, thinlung, thlarau damnak in pe hna seh law, Pumpak cio athar in thluachuahnak in pe hna seh tiin thla kan in cam pi hna.\n7. Mid – America ( UCCC ) khrihfabu cung ah kan i lawm,


Zeitindah An Si Ne Lai Falam Peng Rialti Khua Ah Inn Pa Li Bak An Khangh Cang — Salai Ephraim Thawngpang\nZeitindah An Si Ne Lai Falam Peng Rialti Khua Ah Inn Pa Li Bak An Khangh Cang\nChinram kulh chung Falam peng a si mi Rialti khua ah ralhrangbu nih inn 4 an khangh cang tiah theih a si.hi konghe pehtlai in zeiruangah dah ralhrangbu nih inn cu an khangh ti mi a ruang zei hmanh theih a si lo. Lungbang khua chungah an luh bak in ralhrang pawl nih an hriamnam lian mi le an meithal hna cu i hrocer nak ah heh tiah an puah i mipi thinphang in an um.\nLungbang khua le a pawng a si mi Rialti khua mi hna a tam deuh cu an nun nak humhim nak caah an mah e siarem ning cio in hmun him nak kawl in a zaam cio,Lungbang khua le Rialti khua mi hna an inn-zuat Sa t’il Arva hna cu an duh paoh in an thah nawn piak pah hna tiah theih a si.a tu tiangah cun Falam in Hakha le Thantlang a rak fuh tu ralhrangbu pawl cu Hakha le Thantlang an phan cang ti mi bel te zei hmanh theih mi a um hraw rih lo.\nRelchap: Kan pa Dr. Hai Vung Lian kha rak dam rih sehlaw, SAC nih lak timh in an zuanhnawh lulh mi hi zeitik dek a hei ruah ve hnga?”India ram ah a rak ummi Victoria Camp cu tlu ko hmanh sehlaw, Kawlram ah a ummi Victoria Camp cu a tlu bal ti lai lo timi hi, CNF le Laimi dihlak kan biafung tlaih si ve ding a herh. Israel ralkap dihlak nih, training an dihni ah chiatserh in bia an i kammi cu, “Masada cu a tlu bal ti lai lo” ti asi bantuk in, CNF dihlak zong nih training an dihni ah “Victoria Camp cu a tlu bal ti lai lo” tiah ti ve ding asi.”\nRev. Dr. Hai Vung Lian ( L ), Victoria Camp le Masada Camp\nMasada Camp hi Rome Ralkap a rak dohtu hna Judah dothlennak ralkap pawl sakhan pakhat asi. Judah ramcar nichuah lei a donghnak, Rili Thi nitlaklei kapte ah a ummi, Rili Thi khi chuk zoh in a hei zohmi tlang pakhat asi. Hi Masada Camp kong ka ruah fate, Victoria Camp tuanbia hi ka ruat theu tawn.1988 ah Kawlram buainak fak pi in a chuah tikah, Kawlram in college siangngakchia tampi le mipi mino tampi, cozah duhlo ruangah dothlennak bu an rak dirh. Cuticun CNF zong cu a hung chuak. Ka sianginn kaipi hawikawm tha tampi zong CNF ah an lut hna i, Champhai Refugee Camp, Mizoram ah an rak um hna. Champhai ka tlawn lio ah a cheu cu kan rak i hmu tawn hna.CNF cu kan miphun caah adirmi an si caah, tha kan pek hna. Kan rak dirkamh ve hna. Mipi nih tanpi a herh ti hi, ka rak chim peng. Mizoram kan kal caan zongah, CNF kan ton hna ahcun, angki, tawhrolh tuktak pek lo le tirawl danghlo in ka rak um bal hna lo. Acheu ka hawi le cu CNF an luh lai ah, “Zeitindah na na ruah? Luh ka tim ve ko hih?” tiah ruahnak arak ka halmi zong an rak um pah tawn. “Ram le miphun ca i nunnak pek ding in riantuan nan duhmi cu, a sunglawi taktakmi asi. Lut u” tiah ka rak ti tawn hna.\nChamphai, Aizawl, Lawngtlai le Mizoram khuate tampi ah kan rak i hmu pah tawn hna. An tuanbia le sining tampi ka rak hal hna. Lakphak tii kan ding ti. Bia kan i ruah. Capo kan sai. College kai lio kong tuanbia hlun kan chimti tawn hna. Lung a rak leng ngaingai tawn ko.Tuanbia tampi a um nain, mah vial in si ko rih seh law. Ka philh khawhlo bikmi pakhat cu khuate pakhat ka tlawn lio i a cangmi thil asi. 1997 May thla hrawng asi. Hakha ah Lt. General Chit Swe a rak tlung lai ti asi. CNF khuasak deuhnak khua paoh ah, ralkap an rak kuat hna.Cu lio ah, khua pakhat ah Youth Conference an ngei i, cawnpiaktu ah an rak ka sawm. Cu khua ahcun College kan kai lio i ka hawi le asimi Lt. Uk Lian Thang he kan rak i tong. Bia kan rak iruah. Capo kan sai. Tirawl kan ei ti. Hman zong kan sinah a rak i thla ve. Zarhpizan cu tian zan asi. Biakinn ah hawikawmhnak kan ngei. Kawi Uk nih cun, “Kawi Vung nih Mirang hla kan sak piak seh” tiah ati. Amah nih a rak ka dawh. Abia el ka duh lo caah, “Cotton Field” timi hla ka rak sak. Kan rak i nuam tuk. “Kawi Uk, nan ngam tuk leh pek! atu hi khua ah ralkap 30 tluk an um ko nain hi tluk nan ngammi cu?” tiah ka rak ti. KIA zong hi Myikyina khuachung tiang an um ko. Mipi kan cungah zumhtlak sinak (thit-sa) an ngeih paoh ahcun a pawi lo” tiah a rak ti. Amah a cawngtu ralkap pa he zong kan rak umti. Ni 2/3 chung khua kan rak sa ti. Hi tibantuk in hmun tam nawn ah, CNF ka hawi le he khua kan sa ti tawn. Hawikawm in kan i hmuh caah hrial awk kan rak tha lo.\nCucu College ka hawi pakhat he kan i ton a donghnak asi. 1997 ah USA ka phan. 1998 ah Lt. Uk Lian Thang le Ralbawi That Ci cu “Kawlram ralkap nih an rak tlaih hna” ti ka theih. Ka theih zan cu, a hngih zong ka hngilh kho lo. Thantlang le chonh khawh asi fawn lo. Lungrethei taktak in ka rak um. Ka lung a rak fak tuk. Nihin ni tiang hi pasaltha pahnih an thihmi cu, ka ngaih a chia peng rih. Kan miphun caah sunghnak nganpi asi.USA ah CNF upa cheukhat an rak phanh caan ah, ka va tonta ve tawn hna. CNF hruaitu upa tam deuh cu, college kai ti kan si hna. Acheu kan u le deuh an si. Miphun le ram caah pumpek riantuanmi an si pin ah hawikawm sinak zong in kan i tlaihchan caah, CNF kong hi ka umnak hmun in ka ruat peng. An tuanbia le cawlcanghnak thawngpang ka hlat peng. Thawngchia kan theih hna ah ngaih a chia tuk tawn.CNF upate he kan i ton caan ah India ram Victoria Camp kongkau, eidin kongkau, khuacaan, zawtfah tibantuk le an camp hi a himbawm maw timi kong ka hal tawn hna. Ralbawi pakhat nih, “Victoria Camp cu, Kawlram lei in kah awk cu a rem tuk lo. A ngiar cu an rak ngiar pah tawn. Thil aphunphun (??) in kan kham ve ca an tih le an ra ngam taktak lo” tiah a rak ti.India ram Victoria Camp cu a hmanthlak tlawmte lawng ka hmuh. 2005 ah India Assam Riffle nih an kah hna caah Victoria Camp cu an ra chuahtak. Laimi dihlak kan ngaih a rak chia. CNF leikap in minung pakhat hmanh an thih lo caah kan rak i lawm tuk. Victoria Camp aa rawh ruangah, CNF tanhnak thinlung kan ngei chinchin. Lai mipi thinlung zongah, CNF tanhnak a chuak chinchin.\nKawlram cozah he daihnak an tuahmi hnatlaknak bantuk in, CNF headquarter hmun thar caah 2012 ah survey an rak tuah. January 4, 2013 ah CNF Central Committee nih, Tlanglo kuapawng Tio kap ah sakhan ser i, cucu Victoria Camp tiah min pek ding le headquarter caah hman ding in bia an rak khiah. Cu camp cu India-Burma ramri ah a um i, hmunhm tha ngai asi. Motor zong luhchuah a fawi ngainak asi. India ram zongah fawi tein luh khawh asi i, Thantlang lei kal duh zongah Vanzangtlang lam in nuam tein kal khawh asi.Victoria Camp an tuah thawng ka theih tikah, lunglawmhnak nganpi ka ngei. Kan miphun min thatnak asi tiah ka ruat. Kawlram caah daihnak asi lawng siloin Democracy lamlei ah duhsah tein a kal ziahmahnak asi lai timi zong ruahchannak a um.Kawlram cozah he daihnak an tuah hnu ah, Ralbawi Solomon zong USA ah a rak kan tlawng. Tanghra kai ti kan si. An nih khan dang an si. Mah bantuk catang khatmi he kan i hmuh than tikah lunglawmhnak tampi a um. Victoria Camp thar an tuahmi kong zong cu, a kan chimh. A hmanthlak cu hmuh awk aum lo caah kan rak hmu lo.2015 ah USA ah Lairam in a rak kan tlawngmi pastor pakhat nih, Victoria Camp an tlawnnak le hmuhtonmi kong a ka chimh. Hmanthlak zong tlawmpal a ka piah i atu ka tarmi hi an si. Pastor zong nih Victoria Camp an kal i tha an pek hna hi thiltha asi. Zeicatiah Laimi, Pathian le Victoria camp cu aa then kho ding an si lo. Victoria Camp ah pastor zong chiah ding a herh.Victoria Camp i thil tlam a tlinloning, a linh ning, an harsatnak kong le tem-innak kong a ka chimhmi cu ngaihchia ngaingai asi. Kan miphun ralkap CNF hna caah zeidah Laimi nih kan tuah khawhmi a um timi a um? Ziah cu tluk har cun kan chiah hna hnga timi ka ruat. Tuanvo tampi kan ngei timi a lang.\nVictoria Camp he pehtlai in, Kawl cozah nih tihzah le upat tlakmi sakhan asi zong a herh. Ziah Laimi ramdang ah mah zatzat kan kal i, innlo thatha kan i sak lio ah, nunnak pek in ramca riantuanmi kan harter hna hnga timi ka ruat. Keimah pumpak cu Chinland Club zong ah ka lut i, tangka zong ka thawh peng ve. Hi pin zongah thawh peng ding ka tim. Kan miphun ralkap headquarter khi Chin ti asimi paoh nih, dirkamh a herh taktak.Victoria Camp cu kam miphun caah zei dirhmun dah a lawh ve kan zoh ta lai. Kachin miphun caah, KIA headquarter umnak Laiza khua cu uanthlar awk a tlak bantuk in le Karen pawl caah Manapalaw (atlu cang) uanthlar awk a tlak bang, Laimi caah Victoria Camp cu, kan i uanthlar dingmi camp asi ve.Victoria Camp cu, Thantlang Peng, Vanzangtlang a donghnak India-Burma ramri ah a um. India ram Victoria Camp aa rawk hnu ah, hika hmun hi Cozah nawl peknak in an sermi asi. Camp hi, Tlanglo khuataw Tio Tivapi kamte ah a ummi asi. Tiva ral cu tio asi i, tiva in nichuahlei cu Tlangro ram asi (Rili in pe zeizat? Tlanglo in meng zeizat dah a hlat? ti pawl theih ka duh nain, ka thei kho rih lo).Keimah bantuk in Victoria Camp phanh le hmuh a duh ko nain a hmu kho lo mi caah theihtlei asi theu lai timi ruahchannak he ka tarmi asi. CNF le Kawlram cozah karlak zongah daihnak um sehlaw, Victoria Camp hi Lai (Chin) Miphun zong miphun pakhat kan sinak a langhtertu kan “Hmelchunh” (Symbol) si. Miphun tetuai kan silo timi a langhtertu zong asi. Cucaah sunglawi deuh in tamhmawih le sersiam zong a herh taktak.Amin zong “Victoria” ti asi bang in, Victoria Camp hi Laimi kan caah teinak a kan petu “Hmelchunhnak” zong asi caah, hi camp hi kum tampi a hmunhnak lai le fek tein a dir khawhnak lai, Laimi dihlak kutsih in dir ding kan herh. Thazaang, chawva, fimnak, thluak, lungthin le thlacamnak he zuam kan herh.Victoria Camp hi, Israel mi nih an tuanbia ah an uar taktakmi Masada Camp bantuk asi.\nMasada ralkap sakhan hi, Herod the Great nih BC 37-31 ah a rak sakmi asi. Ral tuknak hna chuak zei sehlaw thuhnawhnak caah ti in ralrin ah a rak sakmi asi. Acungah “siangpahrang inn” (palace) zong a sak chih. Tichiahnak zong a tuah i, vanruahsurmi tampi an khawn. Edin le aherhmi tampi chiah khawh asi. Herod hi mifim taktak asi i, Engineering thluak a ngei tiah an timi asi. Hi hmun ngelcel hi sakhan a rak thimmi zong hi, thluak a ngeih tuk caah asi.Masada hi rawn bak ah a ummi tlang asi i, lungpang nih a kulh dih. Thlanlung bantuk in aa bunhmi tlang asi i, tlangpar ah a um. Nichuahlei kam lungpang hi pe 1,300 a sang i, nitlaklei kam hi pe 300 asang. Achung hi a rawnmi asi i, pe 1,800 x 890 a kaumi hmunhm asi. Acung lungpang cung vialte hi, mirang vawlei bantuk in an kham i, pe 4,300 asau. Tlangpang hi a chen tuk caah, kai khawhnak lam fatete 3 lawng a um ti asi. Cu lam an phih ahcun kai khawh dingmi tlang asi ti lo. Cu sakhan ahcun Rome ralkap an rak um.Judah miphun hi Rome Cozah nih an rak uk hna i, Rome uknak an duh lo caah AD 66 ral an rak tho. Cu ralthomi cu Sicarii ti an si. Cu hna nih cun Rome cozah cu an doh. Masada ummi Rome ralkap cu Sicarii pawl nih an thah hna i, cuka tlang ahcun an um. Rome ralkap nih Sicarii pawl cu an doh hna i, AD 70 ah Jerusalem Tenple Pahnihnak an rak hrawh. Cucaah atangmi Sicarii bu pawl cu, Jerusalem ah an um kho ti lo i, Masada tlangpar ah an zam.AD 72 tluk ah, Judah ralthomi pawl cu Rome ralkap nih an nawr thluahmah hna i, Masada zong cu an kulh. Rome Ralkap (X) Ligion nih an kulh. Ralkap, thawngtla le Sicarii a duhlomi an zapite 15,000 nih Masada cu an kulh. AD 73 thal chuakka ah an rak luh hnawh khawh. Cuka tlangpar ahcun Sicarii 960 an rak um tiah Josephus nih ca a tial.\nTlangpar hi kai a har taktakmi asi. Kalnak lam a um setlo caah asi. Cucaah Rome ralkap nih tlangtang pawngah sakhan an chiah i, chuak kho lo in an erh hna. Tii lo le rawl lo in sau tuk an chiah hna. Tlangpar cung kainak caah, minung thawng tampi nih vawlei an chilh chawm i, hlei an donh chawm i, kainak lam an ser. Thla tam tuk an i zuam hnu ah, Masada a cung sakhan rawnpi cu an va phan.Minung muisam an hmu ti lo; thawngpang a leng ti lo. Adonghnak ah tilu luannak ah aa thupmi nu (2) le ngakchia (5) lawng anung in an va hmuh hna. Sicarii pawl cu nu he pa he, ngakchia he, Rome kuttang in sal le thihnak tuarnak cha cun mah te thih a tha deuh an ti i, an rak i that dih ti asi. Pasaltha le nusaltha hna nunnak cu tuanbia ah a caam zungzal. Judah nusaltha le pasaltha hna an nunnak cu Masada ah a dong nain, Masada tuanbia cu a dong kho ti lo.Israel ram cu 1948 ah ramthar an von dirh. Kum 18 asimi paoh kum 3 chung ralkap an tlakter dih hna (biaknak minung le Arab dah ti lo cu). Cu ralkap training an dih in sianginn kharni degree lakni ah, ralkap dihlak nih chiatserh in biakamnak an tuahmi cu, “Masada hi a tlu bal ti lai lo” (Masada Will Never Fall Again) ti asi.Israel vanlawng ralkap hna degree an lakni ah Masada hi an hel ta hmsat dih hnu ah, biakamnak an tuah tawn. Cu tluk cun Masada hi Israel miphun nih an uar. Zeicatiah “An mahak let tampi a cakmi Rome ral ngan taktak an rak dohnak (resitance) hmun asi caah asi.Minung le ralkap hriamnam thazaang aa dan tuk caah, Masada cu Rome kuttang ah harnak tuar in tlu ko hmanh sehlaw, Israel tuanbia ah philh awk thalo in rolung tialtu sakhan le Israel miphun uanthlarmi thil pakhat asi. Cucaah Masada cu nihin ni ah Israel miphun hna an thawnnak le ralthatnak “symbol” (hmelchunh) pakhat asi i, Israel miphun uantlarmi (national pride) pakhat asi.\nCu vebantuk in Lai (Chin) miphun zong miphun pakhat kan si. Ram, nunphung le biaknak fek tein kan ngei. Holh le ca fek tein kan ngei. Nihin ni ah miphun pakhat kan sinak a langhtertu bik thil pakhat cu CNF hi an si. Cucaah hi cawlcanghnak hi kan miphun ning pi in thapek a herh. Demoracy ngah hnu zongah, mahte uknak nawl ngeih hlan chung paoh cu, CNF a um peng a herh i, mipi nih dirkamhpi zong a herh fawn.CNF pawl an umnak hmunpi Victoria Camp zong hi, Laimi caah Masada bantuk asi ve. Victoria Camp hi, Chin miphun dihlak i miphun pakhat kan sinak “symbol” (hmelchunhnak) a langhtertu a si. Masada zong rocar ngai ko nain Israel miphun uanthlarmi asi bantuk in, Victoria Camp zong rocar ngai ko hmanh seh Laimi nih uanthlarmi (Chin National Pride) a si ve.India ram ah a rak ummi Victoria Camp cu tlu ko hmanh sehlaw, Kawlram ah a ummi Victoria Camp cu a tlu bal ti lai lo timi hi, CNF le Laimi dihlak kan biafung tlaih si ve ding a herh. Israel ralkap dihlak nih, training an dihni ah chiatserh in bia an i kammi cu, “Masada cu a tlu bal ti lai lo” ti asi bantuk in, CNF dihlak zong nih training an dihni ah “Victoria Camp cu a tlu bal ti lai lo” tiah ti ve ding asi.\nCatialtu:Salai C Vanramdinmawi\nRalhrang Nih Ralphaw Ah An Hman Mi Han Lungpi Khuami Hna Cu An Luat Dih Cang →\n← CNA Ralkap Hlun Pu Zahung Mang Nih Chinram A Rak Kai Mi Ralhrang Motor Sawmnga Renglo Hna Hi Kap Lo Te In Um Ah A Tha


Thawngpang Tha – UNHCR Card Thar caah Appointment Lak khawh a si cang hih – A lak ning ding kong kan van langh ter – FIAKFAIROCK\nDriver cung ah a thin hun caah a Zeizong vialte Lang dih lak in a thil ai phoih tu nu cu Police nih an tlaih – VIDEO\nKawl nu lawng dara an thin hun ah an thil ri an i phoih tiah hi Chinese nu zong nih hin a thinhunnak langhter nak...\nThawngpang Tha – UNHCR Card Thar caah Appointment Lak khawh a si cang hih – A lak ning ding kong kan van langh ter\nBy cung cung on December 3, 2019\nKuala Lumpur : UNHCR Card le Catlap a ngei rih lomi pawl cu December 2 in UNHCR website ah min pawk i, UNHCR officer tawn nak ding ah a ppointment lak khawh a si cang tiin UNHCR nih Malaysia ralzam community sin ah thawng a thanh. Appointment Laknak/ Hmet (Link ah khin lut law appoinment na tuah khawh ve lai).\nAppointment tiangning : Na min, Gmail le phone number na tial lai i “Contact Preference” timi ah khan phone tiin na hmeh lai. Select Concern timi ah “Request a Registratin Appointment” timi na hmeh lai. UNHCR carld le cathlap a ngei ballo mi na si ah cun “Does this concern a person who i already registered with UNHCR” timi ah khan “No” na ti lai.\nUN Card a ngei konain chuhmi na si ah cun “Yes” timi na hmeh piak lai i UN Card number na tial lai. Date of Birth ah khan na chuah ni le thla na tial lai i “Country of Origin” ah Myanmar na ti lai. “Ethnicity” ah Chin, Religion ah christian tiin na ti hna lai. Date of Arrival in Malaysia ah khan Malaysia na phak ni na tial lai.\n“Number of Additional Family Members to be registered” timi ah minung pakhat belh na duh ah cun “1” tiin na tial lai i a min le a konglam tial nak ding a ra lai. Na phit dih viar hnu ah “Send” timi kha na hemh lai i UNHCR office ah a phan colh lai. Cu hnu ah cun an van in call lai i officer na tawn khawh ding ni le caan cu an van in chimh te lai.\nAppoinment a lut mi a tamtuk lai caah phone in an van in call colh lo hmnah ah lungsau tein hngah i zuam hram. Voikhat na phit cang ko a si ah cun phi than ti duh hlah, caan a rauh ter chinchin sual lai. UN ton nak ding ah cun appointment hi siam hrimhrim a haerh nain card a tlau mi pawl report nak ding ah le card renew ding pawl ah cun appointment hi a herh lem loh.\nLawmhpi Cio Hna Usih Tial Cung Thang Tha Lo Tuk In A Tei – Video\nTuzan Mah Tik Caan Ah Tial Cung Thang Ai Phomh Cang Lai Hih Ready Tein Rak Um Thazaang Pe Cio Hna Usih\nZei Thil Dah Cang : Chinram Khualipi Halkha Khua Chungah AA Hriamtlai An Lut Loh Na Ti Maw Rak Zoh Tuah Ca\nVan Hlei Sung Nih Hla A Sak Lio Ah Tlangval Pawl An Cawlcangh Tha Kho Ve Taktak – Video


Zumhnak Nih A Tuah Khawh Lo Mi Thil An Um Lo+ Video -\nZumhnak Nih A Tuah Khawh Lo Mi Thil An Um Lo+ Video\nReligious zong ahhin fimnak ahau lo kan ti sual ahcun kan palh sual lai maw thlarua cu afim mi asi caah a biaktu hna nih cun thlarua le biatak he kan biak aw asi. Tu lio an pastor pa si ko lai lo maw. Biaknak ah hi bantuk biaknak hi khrisfah zumh nak he cu aa kalh deu lo maw.\nFung in tuk hna hi baiknak bible chungah fuung in tuk ulaw ti bantuk an um caah cun an si lai lo nain sual nak ruagah maw tuk an si lai. Ruah awh ngai ngai thil a um ko sual ngai thiam nak ding caah cun sual ngeichit kha sual ngai thiam nak a ngan bik cu asi ko lo maw.\nZei bantuk khrisfa buu an si ti kan theih lo nain nu he pa he vlawi ah bawh in fung in tuk hi a ruang pakhat cu an um lai. Zei bantuk dah asi hnga sualnak le palh nak ruang ah maw asi hnga. A zaw caah damnak hmuh du ruang ah maw asi hnga ti cu kan theih ve lo caah a poi ko.\nMi va soisel cu kan rian an si lo caah an palh kan ti kho ve lo an zumhnak cungah thil an tuah mi poah hi kan zumhnak asi lo caah soisel nak tuah cu kan ma zong kan tling ve lai lo caah tuah lo a tha bik ko lai. Zumhnak ahhin thil ngan bik aa kuh ti asi zumhnak nih a tuah kho lo mi thil an um lo. Zumhnak ruangah thihnak tiang bia ceih piak kha asi cucu zumhnak nih a tuah khawh lo mi an um lo.\nMai Biak Tha Sui Zathang Tu Lio A Lar Ngai Mi The Chin Celebrity +Video


Thluak chungah thi a chuak asiloah thi a kal kho lo (pit) mi zawtnak (Stroke) a chuahtertu a ruang – Onlinenungak\nBy chin tawi on March 21, 2021\nThluak chungah thi a chuak asiloah thi a kal kho lo (pit) mi zawtnak (Stroke)\nMinung pum chungah a ummi cells le tissues vialte hi thi le thli (oxygen) tel loin rian tuan kho lo i a nung zong a nung kho fawn lo. Thluak thahri chung ummi titsa fate (nerve cells) nih thi le thli a hmuh/ngah lo ahcun minutes tlawmpal ah a thi kho. Thli cu hnar le kaa lei in a lut i cuap chungah a lut, cun cuap chungah thisen tlang (red blood cells) nih a lak i pum chung ummi cells vialte sinah a kuat hna. Brain attack zawtnak cu nerve cells nih a herhmi thli le thi a hmuh khawh lo ruangah siseh, cun thluak chungah thi a chuak ruangah nerve cells pawl a rawk ruangah siseh a cangmi zawtnak asi. Cucaah stroke cu phunhnih in then asi: 1) Ischemic stroke le 2) Hemorrhagic stroke.\nIschemic stroke: Hi zawtnak cu thluak nih a herhmi thi a hmuh khawh lo ruangah a chuakmi asi. Hihi thi kalnak artery kha a pit i thi a kal kho ti lo ruangah a chuakmi asi. A dammi thisen tlang cu pakhat le pakhat kha i fonh loin anmah le umnak hmun cio in a dang tein thihri (artery and vein) chungah an kal cio hna. Thi lei dam lonak a phunphun ruangah thisen tlang hna cu pakhat le khat kha an i fonh, cucu “thrombosis” tiah auh asi. Hi thrombosis cu artery chung a va luh tikah kal kho ti lo in a dir i thi kalnak lam cu a phih. Cu nih Ischemic stroke cu a chuahpi mi asi. Thisen tlang an i fonhmi ruang long si loin a dangdang thi chung ummi thilri (materials) i fonh ruang zong asi kho thiam, tck. thi chungah thau a tamtuk ruang zong asi kho, asi loah thisen tlang a rawkmi a tamtuk ruang zong asi kho ve thiam, cucu “embolism“ tiah auh asi.\nHemorrhagic stroke: Hihi intracerebral hemorrhage ti zongin auh asi i a tawinak in ICH ti asi. Hi zawtnak cu thluak chung kalmi thi phawrhtu artery kha a kek i thluak chungah thi chuakmi (bleeding or hemorrhaging) khi asi. Artery lenglei a chuakmi thi nih nerve cells kha cawl kho lo le rian tuan kho loin a tuah. Cucaah a ran khawh cungin mizaw cu sizung panhpi a hau. Hi bantuk stroke phun cu mi tlawm deuh sinah a chuakmi asi i mizaw tampi sinah a chuak duh ngaimi stroke phun cu Ischemic stroke tu hi asi.\nStroke a chuahtertu a ruang (Causes):\n• Thikai zawtnak (hypertension or high blood pressure)\n• Thi chungah thau phunkhat asi mi cholesterol le lipid tamtuk ruang\n• Thluak le hngawng ah artery kua/awngka a si tawnning (normal) nakin a bit deuh ruang (Stenosis zawtnak).\n• Artery le vein zawtnak phunkhat asi mi vasculitis\nA dangdang stroke he pehtlainak angeimi hna cu:\n• Zunthlum zawtnak,\n• Kuak zuk\n• Lung zawtnak\n• Kaal zawtnak\n• Thi zawtnak phunphun\n• Cun kum upa lei sangah a chuak duh deuh\n• Aneurysm (Aneurysm zawtnak cu thluak chung ummi artery vampang kha a derthawm i cu vampang cu aa samh i artery kha a ngan/kau deuh. A hnu ahcun a hung kek.)\n• Artery le vein karlak i thi kalnak lam fate asi mi capillary kha tlamtling tein aa sersiam lomi zawtnak ruang. Hi zawtnak cu arteriovenous malformation (AVM) tiah auh asi.\n• Cun cancer cells (tumor) zong nih hi zawtnak cu a chuahter khawh.\nHi a cung i langhter mi chungah thikai zawtnak hi stroke a chuahter tu bik asi.\nTha tein fianternak an tuah khawh rih lomi, a si kho mi a ruang hna lakah:\n• Pum cawlcanghnak a tlawm tuk (physical inactivity)\n• Zu le sii tha lo phunphun tamtuk din le hmang\n• Cun kaa in ei mi sii cheukhat pawl ruang zong asi kho\nZawtnak a langhning (Signs & symptoms):\nHemorrhagic stroke a langhning hi mizaw pakhat le pakhat aa dang kho, nain a tanglei vun langhter mi pawl hi mizaw tam deuh sinah hmuh khawhmi asi:\n• Lung a fim lo (loss of consciousness)\n• Luak a chuak\n• Ruah lopi in lu a fak ngaingai\n• Khat lei hmai, kut asi loah ke tha a dih/aui/zen.\n• Lung a mit (dizzy)\n• Hnuk dawh in tluk (seizures)\n• Ding tein aa um thiam lo (loss of balance)\n• Fiang tein le tlamtling tein bia aa chim kho lo, tha tein ti le rawl aa dawlh kho lo.\n• Khuatuak hawiherhnak lei a chambau\n• Zunzun le ekek a har.\n• Carel le catial a har deuh\n• Khua hmuhning aa dang\nHi vialte hi mizaw pakhat sinah a lang dih lai tinak asi lo. Thluak chung i thi a chuahnak hmun, cun a tlawm le tam zong nih lai a rel caah mizaw pakhat le pakhat sin a langhning aa dang cio.\nZawtnak checkhlainak (Diagnosis):\nMRI le CT-scanning hmangin zawtnak cu hmuh khawh asi.\nSii hmangin thluak chungah thi a chuak mi cu pitter khawh asi, nain a zual deuh asi ahcun hlai (surgery or operation) tuah a hau. Stroke a chuahtertu zawtnak dangdang zong sii phunphun hmangin thlawp a hau fawn. Hitin tlawp dih hnuah mizaw cu amah sining zoh chih in tha tein aa cawlcang than khawhnak ding le damnak tlamtling a hmuh than khawhnak dingah a phunphun in zoh khenh a hau rih (recovery and rehabilitation).\nPa Pawl Lawng Nih Rel Ding; Na Nupi/ Na Dl Lunglawmhter ning Phun 12, Na Zulh Khawh Cun Na Chan Chung Nai Nuam Bak>>>.\nRevolution Timi Zei set taktak Dah A si? “NLD hi Nawlngeihnak hmangin hrawh khawh a si taktak Lai maw?


Tuchun National Guard Ralkap chung in minung pahnih cu militia tapung he pehtlaihnak an ngei tiin an chuah than hna – The Cherry Par\nTuchun National Guard Ralkap chung in minung pahnih cu militia tapung he pehtlaihnak an ngei tiin an chuah than hna\nTuchun National Guard Ralkap chung in minung pahnih cu militia tapung he pehtlaihnak an ngei tiin an chuah than hna. Atu lio i an phan bikmi cu anmah Ralkap lila chung in tapung tho in buainak a chuak sual lai timi hi an phan bikmi a si cang. Atu hi an zumh lomi ralkap paoh cu screens an tuah hna ti a si. President Donald Trump cu US Ralkap, Ralkap pension le palek pawl nih an uar ngaingai mi a si. Ralkap budget le palek budget tam deuh hman a duhmi a si. Asinain Democrats nih cun Ralkap le palek budget thumh a duhmi an si.\nRelchap, Vanrang tangah a ummi, Jupiter le Mars lei in a rak zuangmi Asteroid pe 108 in Pe 302 tiang a nganmi lungtumpi 4 hna cu Joe Biden President biakamnak a tuah ni January 20 ah vawlei he a naih biknak hmun an phan lai tiah NASA lei thiamsang hna nih nizan ah an chim. A ngan bikmi lungtum hi pe 302 a nganmi a si i, Liberty lungphun tia a si lai tiah zumh a si. Suimilam pakhat ah khan 29000 mile per hours in a rak zuang lai i, vawlei he khan 600,000 a hlatnak tiang a hung phan lai ti a si.\nZeiruangah mah ni le mah caan thengte ah mah lungtum pa 4 hna nih vawleipi an rak fuh timi hi aho nih a sullam taktak an chim kho lo, anmah le an zumhning cio in sullam an chim cio. vawlei pin ah vawlei dagn tampi a um i an cawlcang cio. Universe thil umtuning cu a sertu Pathian (creator) lawnglawng nih a dikdiar in a hngalh lai tiah khrihfa hna nih cun zumh a si. Zei hmelchunhnak dah a si ual hnga?\nCapitol Hill in khan khat lawng a hlatnak Navy Yard pawng i, homeless pawl an umnak hlei tang in meikhu an hmuh caah Biden Inauguration rehearsal an tuahmi cu an ngolter hna. Capitol Hill le a pawngkam vialte lock-down an tuah dih. Main Stream Media pawl nih cun Trump Supporter pawl an puh manh cang hna. Homeless pawl nih an hmanmi rawlchuannak propane tank a puah caah a si an ti.\nWashington D.C khuachung vialte cu khuabawi, Murial Bowser nih emergency declaration a tuah i, President Donald Trump sin ah security a hal bantuk in President Donald Trump nih National Guard minung thongkul renglo a chiah piak hna. Biden nih biakamnak a tuah tiang emergency declaration a hmun lai. Meithal a tlaihmi hna nih meithal he lamzawhnak an ngei lai tiah FBI nih ralrinak an pek hna caah atu bantuk Security chah deuh in an tuahnak a si. Credit; Salai Lairamthang\n← Ka Chunmang Cu Thaizing a tling Lai\nBiden 100 Days Plan le Coronavirus Rescue Plan →


SALAI HEBRU NIH NLD LE PU LIAN LUAI A TTHUAT CANG HNA – The Chinlung Post\nSalai Hebru or Salai Lahnin nih NLD cozah le Chief Minister Salai Lian Luai cu fak ngaiin a tthuat cang hna. Chinram konghe pehtlaiin Salai Lahnin nih hin tuan zongah fak ngaiin a rak chim bal cang. Tutan zongah fak ngaiin a vun tthuat rih hna. Tutan a cabia ah achimmi hi ruah aphu ngaingai mi a si. Atanglei bangin a ttialmi kan vun langhter.\nKum 2015 NLD Cozah a kai hnu ah kan Chinram chung cu Kawlmi nih an cawlcanghnak le kawl pawl nih tam deu rian an tuan nak le hmun hma an rak lak mi hna hi kan rak hmuh khawh. Cun laimi hna zong kawl mi ngawt nih hakha khua chung ah an kan thah.\nCulawng siloin Pu Lian Luai nih Aungsan Milem cu phaisa tan 60 dih ding in hakha ah tuah a timh cang. Mah vial te hi Laimi mipi nih kan lung fim a harh ka ti caah ka chimmi a si.Aruang cu kan Chinram hi kan si a fah caah kan chinram chung ii mipi caah a harh tuk mi lam hna le mei hna le Sianginn hna catu ah Ma phaisa hi hmang seh law tha lai ka ti.\nTutan ii Aung san Milem Hakha ii phaisa tan 60 dih in sak ding mi hi cu Pu Lian Luai nih a mah pum pak mit hmai kawl nak le kawl bawi hna mit hmai kawl nak tu a si deuh i chinmi phun caah hi thil hi zeihmanh a that hnemnak pakhat te zong a um lomi a si.Hebrew\nHakha NLD buainak kong relchih.17.7.20 ni ah Hakha NLD party cu an buaitthup ve.Myone EC nih candidate an thim hna lio ah pu Sui Thio nih pu Lian Ceu cu atei. Asinain 17/7/20 ni ah anmah pahnih cu Pyine EC nih me thlaknak an tuah piak than hna i Pyine ah pu Lian Ceu nih atei than. Cu tikah zeiruang ahdah hi thimnak hi an tuah than timi he pehtlaihin Kan bawi le pahnih Pu Sui Thio le Hlutdaw speaker karlak ah ilungsilonak le i theih thiam lonak achuak.


Biden Alo Cang, Supreme Court nih An Kham Cang\nUS biaceihnak sangbik Supreme Court nih President Biden nawlchuahmi cu an hnon piak tiah theepochtimes nih alanghter. Mah nawlchuahmi cu US ramchung siangcachimtu, company riantuantu vialte hna cu anduh maw duhlo maw vaccine la dih hna seh, cun US rampi minung hrimhrim nih vaccine lak dih ding timi nawl a rak chuah. Mah cu cu ramchung minung tamtuk nih an duh lo, vaccine lak cu kanmah nawl asi tiah an ti.\nBiden nih Supreme Court aa bochan tuk lio ah Supreme Court nih Biden nawlchuahmi cu an hnon piak diam. Biden nih US ramchung Covid rai khamnak ah timhtuahnak cu santlailo asi cang. The Supreme Court is striking down the Biden administration’s vaccine mandate.\nFoxnews nih alanghter ning ahcun President Biden cu Americans minung 35% lawng nih an duh cang tiah a ti. Cuti asi ahcun Biden caah mualphonak lianpi asi cang tinak asi. Americans mipi 35% lawng nih an duh cang asi ahcun, amah Biden ca lawng hmanh si loin Democratic Party ca tiang a hnursuang kho. Atu tiangah cun, US economy le National security kongah Donald Trump cu alet in atha deuh tiah an ti cang.\nSual Ngaihchihnak A Ngeilomi Cu, Mizeihmanh Hrinthanmi An Si Kho Lo →\n← Rev.Dr.Za Thio: Hnangamtertu Kan Ngei


Trump Caah Zaan Mangchia Atlung Chin Lengmang Cang – Chin World News Evening\nABC caah Langer Research Associates nih poll an tuah mi zongah cun Trump cu a lar ruam ti lo. Puitling lakin 42% nih hin Trump hi buaktlakin an duhnak an langhter i, 46% nih Biden hi an uar deuh ve. Mi tamdeuh nih cun Trump hi an uar ti lem lo i, 55% vs 48 tiin Biden mark an pek cang. Pumpaak an sining zongah Trump a mark hi a niamdeuh ngaingai. Minung 10 ah 6 nih cun Trump hi miding le zumawktlakmi ah cun an hmu kho ti lo. Zapizaraan American mipi kan harnak zong a theithiam kho lo i, a thintawi ning le a bultan ning hi a rian he ai tlak ruam lo, tiin an hmuh.\n50% nih cun Trump hi a thawngtha mi hruaitu a si ko, tiin an hmuh ko rih i, kan hnung kum fall lion akin khan 6 point tiang a mark a hung kai vurmar. Biden cu 43% lawng mark a rak hmu. US economy hi a dirhmun a hung chiakha ngaingai ko nain, economy tawlrel kongah Trump hi 52%\nmark a rak hmu i, March lio bakah 5 point cu a tla colh ve. Economy a tawlrel ning a duhlotu 6 point tiang an kai ve i, 44% tiang a phan diam manh ve.\nFederal cozah nih coronavirus a kham khawhnak dingah cun Trump nakin Biden nih mi a hruai khawh deuh lai, tiin an zumh caah 50-42% tiin mark an pek hna. US economy a khel a hun i leh than khawhnak ding kong belte ah cun amah pahnih an mark ai tluk – 47-47% veve an hmu. Asinain, tu lio hrawngah cun economy kong nakin virus khamnak kong hi mipi nih an i hmaithlak deuhmi thil a si cang.\nEconomy le COVID-19\nUS economy dirhmun hi November election tik i Trump a tlak te lainak tlakkhur bantuk a si. Bloomberg nih survey a tuah ningah, US economy dirhmun a tha ko, tiin a chimtu American mipi an miluzat cu March in khan cun 69% in 34% tiang an hung zor vurmar. Kan economy a dirhmun a tha ko, tiah a titu registered voters lakah 73% nih Trump an tanh. A tha tal lo cu, tiah a titu lakin 70% nih Biden an hun dirpi ve.\nEconomy dirhmun hi vote kongah hmunhma a la ngai ding a si. Miphun tlawm pawl le, zumhnak lei a tanhmi pawl le fekthup in mah ruahnak ai tlaih peng a hmangmi hna nih cun Trump hi an dirpi deuh ve lai. Cun, coronavirus kong zong hi tutan vote thlaknak kongah hmunhma a lak ngai ding a si ve rih.\nUS ram chung county pawl hi tiaceu tein phu 4 in an i then. Coronavirus nih a tlunhbikmi county le a tlunh lo bikmi county, tiin an i then. Virus a tlunnak bik (a phukhatnak) county ah cun Biden nih Trump hi 72-24% tlukin a tei. A phuhnihnak county ah Biden nih 62-35% tlukin Trump a tei. A phuthumnak county ah Trump nih Biden cu 53-41% in a tei ve i, a phulinak (virus a tlawmnakbik) county ah cun Trump nih Biden cu 60-38% in a tei.\nCu nih a langhtermi cu, Virus nih a tlunhbikmi khua pawl hi Democrats an tamnakbik a si i, virus nih a tlunh lonak deuh khua ah Republican an tam, tinak a si. Coronavurs he pehtlaiin country kipah vote pek an duhdeuhmi an i thim cang, titluk hi a si.\nBuaktlak in chim ah cun, president i cuhnak ah Biden nih Trump hi 53-40% in puitling vote thlatu lakah a tei i, vote pek dingin min kai pe ko cang, tiin a chimtu hna lakin Biden nih 53-43% in Trump a tei. Vote pek dingin min zong kan pek cang i, vote pek tengteng ding zong in kan i tim, tiah a titu hna lakin Biden nih Trump cu 51-46% in a tei. Nikum in a tutiang ah tutan hi Biden a mark a thatbik a si.\nTrump dirpi dingin ai tim cangmi hna lakin 87% nih hin cun tuchun hmanh ah thimnak tuah hna sehlaw Trump hi vote kan pek ko lai, tiin an chim ngam bak ve. Biden a dirpi tu pawl lakin 74% nih cu bangin an chim ve. Hi kongah cun Trump nih a siak deuh ve. Cucu, a liamcia kum 4 lio i Hillary Clinton a dirhmun bantuk te kha a si.\nMinpek tein Trump vote a petu hna lakin 69% hi cu thathotein vote a pemi an si. Biden vote a petu lakin thathotein vote a petu hi 34% an si ve i, cu kongah cun 2-1 tlukin Trump nih a hun tei ve. Cu lungthawhnak cu a biapi ngaingai mi a si. Zeicahtiah, lungthawhnak nih hin midang zong vote pe dingin a sawm khawh hna.\nMail In Maw Na Kuat Lai?\nVote thlaknak pung tiang minung va kal hau lem lo in, mail in vote pek ah a thadeuh lai, tiah a titu hi 65-30% tluk an si cang. Cu ti vote thlak a duhmi hna hi 49% an si i, a duh lo tu hi 24% an si ve.\nMail in vote pek onh tawn ningnak kau deuh in kutkaa kan on lo ah a tha, zeicahtiah vote deu tampi ai tel kho i, cu ti hna i a si taktak le bangah cun kan Republican Party kan lo ko lai, tiah Trump nih a duhlonak a langhter. Vote thlaknak hmun a phan kho ve lo mi (lai hlumh lo ruangah) asiloah mail in vote kuatnak kutka cuhlannak kaudeuh in on a duhmi hi Republican lak hmanh in 33% lawng an si i, party tanh lem lo pawl lakin 67%, cun Democrats lakin 87% an si hna.\nGroups lakah cun Biden nih Trump hi 56-39% in a tei. Hi hna hi president thimnak kongah hmual a ngei ngaimi an si tawn zungzal. Nu le pa karlak zongah Trump le Biden an dirhmun ai khat lem lo. Trump a dirpitu vialte lakin 52% hi pa an si i, 44% hi nunau an si. Biden thantu lakin cun 62% hi nunau an si i, pa cu 34% lawng an si. Biden a thanhtu lakin kumno nunau pawl (kum 18-44) hi 72% an si i, March in khan cun Trump a thanhtu nunau lakin kum 18-44 karlak minung hi 54% an si ve.\nMiphun hmemi pawl karlak an pahnih dirhmn hi a biapi ngaingai fawn rih. Trump nih Biden hi 53-44% in a tei. Minak lakin 89% nih Biden an dirhpi i, Hispanics lakin 69% nih an dirpi ve.\nMiphun hmemi hna nih hin president i thimnak lai an rel khawh ngai ve i, 1976 ah khan cun 10% an i tonenh nain, 2016 in khan cun 29% tiang an hun i tonenh khawh cang.\nPulrai a tlun hnu in rian ai dinmi (laid off) American mipi lakah 66% nih Biden an dirpi i, Trump cu 30% lawng nih an dirpi. Cu hna lak i a tamdeuh hi cu nunau hi miphun hme pawl an si khun hna.\n2016 i Electoral College kong theih a si cang bangin, a biapi ngaimi thil pakhat a taang rih mi cu, states vialte sinah zeitindah vote kan phawt lai, timi hi a si. 2016 lio i Clinton nih buan a rak conak blue state pawl ah hin Biden nih 65-32% in Trump a tei. 2016 lio national popular vote a sungh bu zong in president thutdanh cohnak dingah Trump nih vote a rak hmuhnak red state pawl ah cun Trump nih Biden cu 51-44% in a tei ve.\nAn Nuncan Kongah\nTrump hi nuhrin sinak in milung hak a si i, a dir a fakmi pa a si. Buaktlakin cu Biden hi mitha deuh cu a si ko. Dinfelnak le zumhawktlakmi sinak kongah Biden nih Trump cu 48-35% in a tei. A minung hawi an sining a theihthiampiak maw piak lo, timi kongah Biden nih Trump cu 45-38% in a tei.\nUmtu hawiher, biachim kamphawh le ingai tha le tha lo kongah Biden nih Trump cu 53-38% in a tei. “Mi ngupa Joe” (sleepy Joe Biden( tiin Trump nih a auhmi pa Biden nih thluak that kongah Trump cu 51-46% in a tei.


Zualko::Hakha ah COVID-19 in Pu Bawi Awr mual a liam – Lai Lungrawn Post\nHakha ah COVID-19 in Pu Bawi Awr mual a liam July 8, zaanlei suimilaam 5:00 hrawng Hakha sii-inn ah COVID-19 in Pu Bawi Awr cu mual a liam, tiah kan theih.Pu Bawi Awr hi kum 58 hrawng upa a si. Hakha sii-inn ah ni 4 hrawng lawng aa thlop manh i July 8 zaanlei ah mual a liam hi a si. Hakha sii-inn ah COVID-19 zawtnak in minung 3 mual an liam cang, tiah kan theih.\nThawngdang Palik Sakhan Ah Covid Zawtnak Chawnh Ning A Karh ,Palik Pawl A Phu Phu In Zawtnak An I ChawnPalik sakhan ah Covid zawtnak chawnh ning a karhtuk, palik pawl a phuphu in zawtnak an i chawn tiah khuami hna sin in theih asi.\nPako ramthen,Kyawtdaka ကျောက်တံခါး peng Penuaikung ပဲနွယ်ကုန်း khua palik sakhan ah nihin July 7 ah palik 3 le thongtla pawl minung 13, an dihlak minung 16 sin in Covid zawtnak hmuh an si.Penuaikung ပဲနွယ်ကုန်း siizung ah nihin July 7 tiang ah Covid zawtnak ngeimi minung 86 cu zohkhenh lio mi an si.\nKyawtdaka ကျောက်တံခါး peng chungah Covid zawtnak a chawnmi an tam caah, khuachung siizung ah chiahnak hmun a um ti lo caah,company inn buildings ah sii an tlopbual hna tiah Myone Covid-19 lei riantuan tu sin in theih asi.\nMagway ramthen ,Tawngdwingyi တောင်တွင်းကြီး khua July 6 ah Covid zawtnak ngeimi minung 17 an si. Cu chunghh cun motor pk 1, Duh-Ye-Oh 1, a dang palik 12 le an chungkhar minung 4 sin Covid zawtnak hmuh an si.\nCun Sitdawkung စစ်တောကုန်း khua middle school ah tang- 6 siangcachim sinin Covid zawtnak hmuh asi.Cu ka sianginn ah a kai mi sianghngakchia minung 5 zong rim thei lo in an um, rimthei lo mi hna zong nihin ah Myotit general hospital ah checknak tuah an si lai tiah theih asi. Sitdaw sianginn ah Covid zawtnak hrik hmuhmi sayamah a khan lawng khar in a dang khan cu sianginn nan kai lai tiah sianguk Daw Tan Tan Wai nih a fial hna tiah theih asi the chin post.\nSalai Lung Thli Tum:Mithi ruak char cawk hman a si tilai lo


Malaysia Lai Mino Nih Concert An Tuah Mi Buainak Kongah CYOM Upa Kan Mawhchiat Hna - Ramleng Chinmi\nHomeMilar hna ThawngMalaysia Lai Mino Nih Concert An Tuah Mi Buainak Kongah CYOM Upa Kan Mawhchiat Hna\nMalaysia Lai Mino Nih Concert An Tuah Mi Buainak Kongah CYOM Upa Kan Mawhchiat Hna\nNovember 7, 2018 Van Ram Thang Milar hna Thawng 0\nMalaysia, Kuala Lumpur khuapi ah CYOM hruainak in tuahmi concert nehhnu zul zoh tikah lung a rawk i ngaih a chia hringhran. Kan hlasak thiam hna thinlung zong fiang put in a hunglang, cu pinah CYOM upa hna thinlung ruahnak le Lai tlangval cheukhat thinlung le ruahnak zong fiangput in a hung lang ve.\nHlasa tu le mipi buainak kongah CYOM upa pawl ka mawhchiat hna. Zeiruangah tiah cun CYOM upa nan khuakhanak hrim a rak hman loin ka hmu. Hlasak nan sawmmi hna khi an mah le sining tawk cio in min ngei lawngte an si. Nilen hla a sak paoh ah stage cungah pangpar pek nan phih riangmaang i midang nih hla an sak paoh sile stage cungah pangpar pek nan onh hna. Midang hlasak thiam pawl zeiah nan rel lo riangmang hna i Nilen lawng minung ah nan ruah. Kha bantuk khuakhannak le ruahnak hrimhrim nih mipi thinlung ah buainak a chuahter cang. Mah kha ti khua nan khannak ruangah buainak a chuahnak a si ti usihlaw kan palh lai lo dah.\nAn mah le sining tawk cio in min ngei lawngte an si bantukin hlasa tu hna cungah thlaidannak nan langhter awk hrimhrim a silo. Tluk ruang tein nan zohkhenh hna awk a si. Stage cung pangpar pek nan sianh hna lo a si ahcun Nilen caan lawngah siloin midang hlasa hna caan zongah nan phih ding a si. Stage cung i thlaidannak lungthin nan ngeih mi nih a dang hlasa tuhna thinlung zongah fak piin bia a chim ttheo lai ti ka zumh. Nan sawmmi hna hlasa tu cheukhat zong an thinlung mitthli nan thlak ter khawh mi hna a si. Cu pinah mipi hrimhrim an lung nan fahter hna. Kha nak fakin buainak a chuah lo hmanh kha kan van a ttha.\nHi thil kan ton mi nih hmailei tu ah fim kan chim sehlaw khuakhan zia kan thiam khawhnak ding ca zongah sihram ko seh. CYOM hruaitu upa zong kan in mawhchiat hna tikah nan thinhung hlah uh! nan thiltuah mi a ttha tuk ko, ai dawh tuk ko. Minung cu a palh kho mi lawngte kan si caah nan palh caan zong cu um ve phung a si. Hi bantuk thil nan tonmi nih nan lung in donghter hna hlah seh, Lai mipi caah fawh rian nan ttuan hih. Hmailei tu ah khuakhan zia kan thiam khawhnak hnga le fim a kan chimtu ah cang hram seh.


Fiang Ko In America Ram Pi Pial Hram Aa Thok Cang – The Cherry Par\nUS Congress i a tang khan House nih an voi 177 naak kum thar (2021) Zarhpini zing tonpumhnak ah Pathian le a nawlngeihnak an hlawt. Missouri i District 5 naak aiawhtu Congress pa Methodist Pastor Rep. Emanuel Cleaver nih thlacamnak in a hruai hna. Hitihin thla a cam: “We ask it in the name of the monotheistic god, Brahma, and God known by many names by many different faiths. Amen and awoman,”\nLai holh in cun, “monothesitc (Pathian pakhat lawng a um ti a zummi Khrihfa, Judah, Muslim) Brahma (Hindu pathian) le pathian min dangdang aa tlaihmi hna le zumhnak dangdang aa tlaihmi hna pathian min in ( hi bia vislte cu) kan hal. Amen and awoman” tiah a donghnak a tuah. A thlacam in fiang tein in a langmi cu pluralistic zumhnak aa tlaihmi a si. ‘Pluralistic’ biaknak aa tlaihmi nih an zumhmi cu miphun vialte nih kan biakmi Pathian hi aa khat ko. Kan biaknak min, Pathian min, kan zumhning hna pawl tu aa dan caah a si an ti.\nTahchunnak ah, India miphun nih an biaknak aa dan rup in pathian phunphun an ngei; Taluk nih an ngei ve; Kawl nih an ngei ve; Laimi nih kan ngei ve; miphun vialte nih pathian phunphun kan ngei hna i, zumhnak phunphun zong kan ngei i, kan zumhmi pathian cio duhning hoih zong in nun phunglam zong kan ngei hna. Cuccah Pluralist pawl nih an i thawh i, kan biakmi pathian cu aa khat dih ko; kan umnak hmun, kan auhmi pathian min le zumhning tu aa dan hna caah a si. Kan zumhmi muru cu aa khat ko tiah an au pi.\nHouse chungah bu a tuah i a ti a tit lai i America pumpi a karh te lai. Tahchunnak ah, mother, father, son, daughter, tbk nu le pa dannak a langhtertu biafang poah hman lo ding an ti. Chairman ti si loin ‘chair’ biafang lawng hman a si cang lai tbk, she or he resigns ti loin ‘resign’ ti lawng a si cang lai tbk; Nancy Pelosi kong chim an duh tikah ‘she’ hman loin Speaker of the house ti khi a hei si ko cang lai cu!\nRev. Franklin Graham zong a lungfak ngai. Pathian nih nu le pa ningcang tein a kan ser i ‘man and woman’ tiah fiang tein min a kan pekmi hrawh timh cu Pathian doh a si tiah fak piin a zai. Tu kum House pawl kalning cu tlingza ngai a si. Khrihfami an thinhung i an zai tuk. An zaining bia zong an fak. “Mirut” tbk le a phunphun in lungtlin lonak an langhter cio. Credit: Luther Tin Hre\n← Breaking News: President U Win Myint Le U Hla Thein Cu Supreme Court Ah An Phan Ve Cang Lai\nBreaking News: Top Stories →


TU TIANG SALAI DO KHAR NIH VOTE A HMUH MI ZAT – The Chinlung Post\nTU TIANG SALAI DO KHAR NIH VOTE A HMUH MI ZAT\nNovember 8, 2020 admin Local News 0\nSalai Do Khar result tutiang afiang mi chungah, Khuahring tlang Khunthar vote 7, Tisen B vote 77, Tihbual ah vote 6, Sentung ah vote 51. Tisen B result, CNLD vote 35, NLD vote 13 USDP vote 12 Salai Lung Thli Tum vote 32. Falam Tualzeh khua vote result. Pyithu Huttaw ah CNLD vote 42, NLD vote 12, USDP vote 5. Amyotha Hluttaw ah CNLD vote 40 NLD vote 13 USDP vote 5. Pyine ah CNLD vote 40 NLD vote 12 USDP vote 5.\nLungpho khua result. Pyithu ah CNLD vote 24, NLD vote 13, USDP vote 0. Amyotha ah CNLD vote 28, NLD ah vote 19, USDP vote 0. Pyine ah CNLD vote 19, NLD vote 13, USDP vote 7. Independent in Pi Iang Tial Vote 10. Thantlang peng Khualhring tlang Sihcang khua result. Pyithu ah NLD nih vote 63 an hmuh. USDP nih vote 15, CNLD nih vote 7. Amyotha ah NLD vote 63, USDP vote 29, CNLD vote 4.\nAibuk khua result. Thantlang peng Aibu khua result cu Pyithu ah NLD vote 24, USDP vote 0, CNLD vote 4. Amyotha ah NLD vote 24, USDP vote 1, CNLD vote 3. Pyine ah NLD vote 24. USDP vote 1, CNLD vote 3. Thinghual khua vote result. Pyine ah NLD 63, USDP vote 26, CNLD vote 45, CNP vote 10.\nThantlang peng Banawhtlang khua vote result achuak. Teinak ahmumi hna cu atanglei bantuk in asi. Pyine No 1 ah Chinchin Pekthang nih vote 15 ahmuh. Pu Chan Ham nih vote 22 ahmuh. Pu Van Ni nih vote 14. Cun Pu Lal Maung Cung nih vote 1. Amyotha hluttaw in, Henry Van Thio nih vote 31. Pu Van Hmun Lian nih vote 9. Cun Pu Siang Lian hmung nih vote 11. Pyithu Hluttaw in Salai Van Bawi Lian vote 11. Pu Za cung nih vote 30. Pu Zo Peng nih vote 11.\nThantlang peng Tluangram A ah Salai Lung Thlitum nih vote vialte a hui dih cikcek. Thantlang peng Tluangram A vote result cu tlamtling tein an langhter i, Salai Lung Thli Tum nih teinak a co. Vote an hmuhning cu hitihin asi. Salai Lung Thli Tum nih vote 62 a hmuh i, Sayamah Ni Sui Lian nih vote 5 ahmuh.\nCun Dr Hmuh Thang nih vote 2 ahmuh ve i, Saya Rung Kaw nih vote khat a hmuh. Salai Lungthlitum cu Independent in aa cuhmi asi i, Sayamah Nisui Lian cu NLD party in aicuhmi asi. Dr Hmuh Thang cu USDP in a si i, Saya Rungkaw cu CNLD in a si. Thawngpang dandang kan vun thanh lengmang lai.\nCNLD PARTY NIH AN KHUANING IN TEINAK AHMUH DIH\nHLASAK THIAM VAN HLEI SUNG KHUA AH AN HUI DIH CIKCEK NE AI


MAH/SAC ralhrang zong hi Buu pakhat nih an tei lai lo. – Hakha Cherry\nGeneration Z chan ahcun “Networking” hi number one a si cang. Hlan chan bantuk in Babel innsang bantuk sak le, Roman Empire bantuk in buu pakhat tthawn caan a si ti lo.\nMAH/SAC ralhrang zong hi Buu pakhat nih an tei lai lo. Buu kip riantuanttinak/ networking strategy lawng nih a tei lai. Cucaah, ram chung lei Generations Z pawl an “network” a ttha tuk. Cucaah, an tei hrim hrim lai.\nKengkip ah SAC ralhrang dohtu buu an von pawt lulh ciomi hi MAH nih a ttih bakmi a si. Zeicatiah, networking in an von ttanti tthan tik ahcun, hngerhte/ ants bantuk in, a chungrel tiang minutes ah a ei colh khotu an si kha aa fiang tuk.\nCDM movement zong hi kan pale nih networking in an von kal colh i, tthathnemnak tampi a um. Ram lenglei activities zong hi networking a biapi taktak.\nCucaah, atu kan chan/ generation Z chan hi network in riantuan chan a si caah, buu thar nan hmuhmi tete hna kha, khuaruahhar ding a si lo. Network caah a biapi bakmi thihri pakhat cio an si tiah ifiang ding an si.\nZeitindah buu pakhat le buu khat, tlang khat le tlang khat, khua khat le khua khat rian kan ttuan tti khawh lai, tiah “networking strategy hi biapi ah ruat cio chan kan phan.Credit-Zasang Cinzah\nIndia ram ah biatak tein Covid a karh. India le Pakistan in a rak lutmi passengers paoh ni 30 chung, Canada ram lut lo ding in, Canada Cozah nih tuzan in a kham.\nNew Delhi ah Chinmi khuasa zong biatak tein an zaw tiah thawngpang a leng. Chungkhar, chungkhar in a zawmi an um tiah an chim. Cucaah, New Delhi khuasa kan unau hna caah thlacam bawmh an herh tuk lio caan a si.\nCanada ram zong ah A voi 3nk lockdown an phuan. 2021 hi Kum ningcang lo a si. Khua caan zong a dik lo. Tthal/summer a chuak cang lai ti lio ah, Snow hna tawr a tla salam. Covid lawng siloin, Seasons flu hrim hi a karh khunmi a lo.\nCovid le, Min Aung Hlaing ralhrang he, 2021 cu muinak nih a khuh. Dawtnak le lungrualnak he kutsih in muinak hi tei izuam hna usih.Zasang Cinzah\nBreaking Hakha Ministers hna umnak ah ralkap pakhat amah tein aa kapthat


USA:Khrihfa caah thawngtha taktak asi ..Congratulation Amy Coney Barrett ! – Vaurawng\nUSA:Khrihfa caah thawngtha taktak asi ..Congratulation Amy Coney Barrett !\nPosted By: vaurawng.com October 27, 2020\nSenate nih Khrihfa zumhnak a dirkamhtu Amy Barrett cu supreme Court caah a rauh hlan ah an fehter cang lai. President Trump nih 2016 election campaign lio tein President ka chuah ahcun US biaceih zung sangbik supreme court ah khrihfa hna zumhnak a dirkamhtu biaceihtu ka chiah lai a ti bantuk in atu hi senate nih a donghnak bik debate an tuah lio a si .\nDebate a dih bak in vote an thlak lai. Republican minung 53 chungah minung 52 nih Amy Barrett fehternak caah thimfung kan thlak lai an ti Main Senator Susan Collins lawng nih duh lonak thimfung ka thlak lai a ti. Maine State hi democrats an thawnnak state a si caah Susan Collins nih democrats lei ttang in thimfung thlak a timh.\nSenate nih thimfung thlak in Amy Barrett an fehter hnu ah White House ah a kal colh lai i, President Trump he tonnak an ngeih hnu ah Supreme Court Justice Clarence Thomas nih biakamnak a tuahter lai ti a si. Khrihfa caah thawngtha taktak a si lai.\nSenate nih Amy Coney Barrett cu an fehter cang. President Trump ca lawngah teinak si loin, Khrihfa ca hrimhrim ah teinak thawngtha a si. Pathian thawnnak hmual a langhnak zong a si fawn. Mah ruangah President Donald Trump kan dirkamh cionak a si. President Donald Trump nih tutan thimnak ah teinak co lo hmanh seh, Supreme Court ahcun khrihfa kan zumhnak a him cang. Pathian a tel ahcun Zei paoh a si kho ko. Khrihfa zumhnak a dirkamhtu President Donald Trump nih teinak a hmuh thannak dingah thlacam cio kan herh rih.\nTuan i ka tial bantuk in Republican senator 53 an um i, Maine Senator Susan Collins lawng nih duh lonak thimfung a thlak. Democrats 45+2 Independent le Susan collins an dihlak 48 nih duh lonak thimfung an thlak. Pathian thawnnak a langh nak a si. White House ah President Donald Trump nih lawmhnak puai a tuah hnu ah Supreme court Justice caah biakamnak a tuah colh lai. Supreme Court ah khrihfa zumhnak a dirkamhtu conservative biaceihbawi, minung 6 le zum lotu hna a dirkamhtu liberal biaceihtu minung 3 an si cang, cucaah khrihfa zumtu hna caah kan himnak a si. Hi hnu kum 30 in kum 40 chung cu khrihfa mi kan him rih lai tinak a si.\nZum lotu hna le liberal democrats hna nih an dirpi mi nule nu pale pa thit-umhnak, same sex marriage, nau thah, nau hrawh, abortion, nu sinak le pa sinak a thlengmi hna, transgender timi a pommi hna caah cun thawngchia taktak a si ve.


Kannih Cu Cozah Kan Chawn Lo, A Nung Mi Pathian Lawnglawng Kan Chonh: Donald Trump – Chin World News Evening\nOctober 21, 2019 Salai Van World News\nKannih cu cozah kan chawn lo, Pathian tu kan chawnh, President Trump. Pastor Andrew Brunson nih President Trump cu thla a campiak. Trump thla a camhmi cu hitihin a cam. Ka Pathian atu ah hin Donald Trump cu fimnak le theihthiamnak chiti vun thuh law, Theihnak le tthawnnak pe in vun thuamh law, Pathian ttihzah in a um khawhnak ding le a hna in a theih mi le a mit in a hmuhmi hna le amah nih a theihning in biachahnak tuah loin,\nNangmah duhning in biachahnak a tuah khawhnak hnga Thlarau in umpi ko. Ahodah zumhtlak a si i, ahodah zumtlak lo a si timi a theih khawhnak dingah a dik mi biachahnak pe law amah le ramkip fahnak ding i, hlennak le i rawiphirnak vialte hna cu a ceumi ah vun langhter piak law cubantuk thil hna cu an i ruah loning in umter ko hna.\nPa Pathian sin in a chuak lomi aw le thiltuahmi vialte hna cu Jesuh min in ka tthawl dih hna. Nangmah sin in a chuakmi diknak le remnak nih cun White House cu khuakhang ko seh.Kan biakmi kan Pathian, harsatnak a um cuahmah lio ah Donald Trump cu khuakhan lairel dingin na vun thlah i, nangmah Jesuh lawnglawng nih hin mitthawng hna cungah teinak a pe khotu le a harhmi vialte caah khuakhan lairelnak a dikmi ape khotu cu na si.\nDin loin amah hi umpi law, a dohtu vialte hna an cungah a um khawhnak hnga tthawnnak le raltthatnak in thuamh law tharchuah lengmang ko.Kan biakmi kan Pathian, Donald Trump cungah na thinlung a nem ti ka hmuh i, Nangmah naih dingin sersiam law nangmah theih hi lawmhnak a si tiah theihter law, a thinlung dihlak vialte a thlarau le a tthawnnak vialte in an dawt khawhnak hnga tihal rawlttamnak pe hram ko sawh, Cuticun na sin ah vungkal in na min a hlam tikah hmailei panh in na min aupi seh kan Bawipa Jesuh min in thluachuah ka pek. tiah thla acam piak.\nHi konghe pehtlaiin Donald Trump nih Pastor Andrew Brunson cungah lunglawmhnak bia a chim ve. Atimi cu athlum tuk mi thla a ka campiak mi cungah ka lawmtuk hringhran. Ka caah a sunglawi taktak mi a si i, kan dik nak hna hi Pathian thawnnak in kan hmuhmi a si caah ahohmanh nih aa kan lakpiak khawh mi thil a si ti lo.Kan dih lak lungrual tein cung Paathian nih aa kan pek mi kan Rights hna hi kan kilven hrimhrim a hau tiah a chim.\nCun tuzarh ah hin 50 million renglo cu Syria ah a ummi Khrihfa mi hna ca le biak fami hna caah bawmhnak kan pek i, Ningani ah khan cuthil cu peknak kan tuah cang. Hithil vialte hi Pastor Andrew Brunson upat nak caah kan tuah mi a si.Kan caah thil lianngan taktak a tuahmi hna caah Syria ramchung ah a ummi hna kan bawmh hna lai tiah a chim chih. Culawng siloin kan cozah nih Iraq le Syria ah a ummi Khrihfa hna bawmhnak ah half billion reng lo zong pek an si cang,” tiah a chim chih.\nHi thil hna hi president dang pawl nih cun an tuah duh ka zum lem lo. Sihmanhsehlaw kannih kan cozah nih cun vawlei cung hmukip ah a ummi fahnak le hremnak a tuarmi Khrihfa mi hna hi kan dirkamh hna lai timi hi ka biakamnak le kaa timh mi a si. Kan thinlung le kan Thlarau hna cu ralttha tein zumhnak angeimi le hremnak a tuarmi hna pawngah a um ve ko,” tiah US President Donald Trump nih cun a chim rih.\nAmerica ah hin cozah kan chawn lo i, kan bia lo. Kan nih cu Pathian lawnglawng hi kan biakmi a si.Thil biapi kan tuah hna lai, ram mipi hna pawngkam siseh, ram a dawmi Khrihfa zumtu ttha si ding i aa kan funtomtu dawtnak le zumhtlak sinak hna cu tthawng le cak ngaiin kan kalpi hna lai. Miphun pakhat ram pakhat, US pakhat bantukin zalonnak le adik mi langhtertu mi ralttha hna ram le zumtu ttha hna umnak caah kan dir peng hna lai. Zungzal in zeitik caan paoh ah America nih hin zalonnak le thlacam thilti khawh tthawnnak le zungzal in Pathian sunparnak caah a fekmi zumhnak kan chiah hna lai,” tiah a chim fawn. Mah bia hi a luancia cacawn nirukni ah a chimmi a si.\nKhah Nuam Bak Cang Lai Hih. Laipa Tthawng Tha Cung Lian A Pai Tthan Cang Lai. Zeidah Chim?


Gen-Min Aung Hliang Fapa Nih Mipi Sinah Tangka A Hlawnh Hnawh Hna – Onlinenungak\nGen-Min Aung Hliang Fapa Nih Mipi Sinah Tangka A Hlawnh Hnawh Hna\nPipu zungthluk ah mirum nih rumh chin an duh ti le, mirum ca ahcun paisa le chawva hi zeihmanh an rak si lo timi kan theih tawn. Hi kong he pehtlaiin mium ca ahcun phaisa hi hnachawl le caku tongh bantuk a si tiah kan pipu hna nih an rak chim mi hi a dik tak tak lo.\nTutan zongah General Min Aung Hlaing fapa nih mipi nih i lak hna seh tiin a ngeihmi phaisa cu tam taktak a vorihtikah a hmutu mipi cheukhat cu an lau ngaingai. A tanglei bik ah video kan rak tarlangh chih. A phaisa vorih ning cu a mak ko.\nRelchih: Min Aung Hlaing chungkhar ramleng chuahnak kong thawngpang a leng: Kawlram chung thawngpang lengmi kong theih tikah Min Aung Hlaing cu thinphang in a nupi le a fanu hna chungkhar cu Russia ah a zamter hna i, a fapa chungkhar hna cu Thailand ah zam dingin timhlamhnak an ngei timi cu theih a si.\nA fapa chungkhar hna hi Thailand ah an zamnak a ruang cu a pa bawmh a hrh sual ahcun fawi tein bawmh khawh dingin lam nai deuh ah a zamnak a si tiah theih a si. Hi kawng ah thawngpang a lengmi cu mi tampi nih a dik an ti lio ah cheukhat nih cun a dik lomi puhnak a si tiah an chim ve.\nCun, hi ti bantukin a chungkhar pawl ven himnak pek a duh ruangah le ramleng ah chuahter a timh hna ruangah social media ah langlo dingin Facebook cu zarhkhat chung kham le phihnak tiang a tuahnak a si tiah mi tampi nih cun an zumhnak a si.\nRelchih: Yangon i umkheng tum in Min Aung Hlaing cozah an huatnak an langhtermi cu khuapi aa hnin dih ti awk in a um, lung a hmui taktak. Mah hi psychological warfare a si i lam zawh nak hmanh in hmual a ngei deuh tiah ka ruah. Ralkap phu cu a hninh ngai ko hna lai, an i theihter lai lo nain.\nHakha Keihsih sang le hmun cheukhat zong ah umkheng an tum ve. Thaizing lei zong pehzulh thluahmah ko u sih. Ramdang zong ah ralkap dohnak nan langhter ciomi hmuh tikah lung a hmui tuk, khawika hmun poah in kan doh a herh.\nMah le ti khawhnak lam in ralkap uknak chiahru doh hi kan tefa hna caah dothlennak kan tuah phun khat a si ve. Umkheng an tum ruang ah ‘hna an chet’ tiin a zai lenmi cheukhat kan hmuh hna i ngaihchia ngai cu a si, pumpak i tel khawh ve lo hmanh ah thazaang dernak a tuahtu cu si hram hlah u sih. Salai Lungthli Tum.


A Fiang Kho Taktak: 𝐂𝐡𝐞𝐮𝐡𝐫𝐚 𝐚𝐡 𝐜𝐡𝐞𝐮𝐤𝐡𝐚𝐭 𝐩𝐞𝐤 𝐚 𝐡𝐚𝐮 𝐥𝐨 𝐭𝐢 𝐜𝐮 𝐏𝐚𝐭𝐡𝐢𝐚𝐧 𝐚 𝐮𝐦 𝐥𝐨 𝐭𝐢 𝐜𝐚𝐰𝐧𝐩𝐢𝐚𝐤𝐧𝐚𝐤 𝐚 𝐬𝐢. – Chuncha News\nPathian a um: Daniel 2:28 ahcun “vancung ahkhin biathli phung khotu Pathian pakhat a um”. Bia. 1:4 “Atu i a um liomi le a rak um cangmi le a um lai ding a simi Pathian”. “Vawlei hi ser a rak si hlan ah Bia cu a rak um cang, cu bia cu Pathian sinah a um i cu Bia cu Pathian a si (John 1:1). Zei zong vialte sertu a si: Pathian cu lei le van le zei zong vialte sertu (Creator) a si (Gen. 1&2). Nehemiah 9:6 “Nangmah lawnglawng hi Pathian cu na si. Nangmah nih van le a chung ummi vial te na ser hna. Cun vawlei le a chung ummi vial te zong na ser hna”. Cucaah Khrihfa pawl nih sertu a um i umtertu a um ti cu kan zumhnak hrampi cu a si.\nZei zong vialte ngeitu (Owner) a si: Pathian nih, “vanrangtawi i a ummi vialte hna hi keimah ta an si” (Job. 41:11) a ti. Cucaah Sam catialtu nih: “Lei le van i a ummi thil vialte hna hi na ta an si” a ti (Sam 24:1). Cun Deut.10:14 zongah “Van i a sanbiknak hmun khi Bawipa ta a si. Vawlei le a cung thil vialte hna hi Amah ta an si” a ti. Sam 24:1 “Vawleicung pumpi le a chung ummi vialte hi Bawipa ta a si” a ti ve. David zong nih “ka ngeihmi vialte cu nangmah nih na ka pekmi a si” a ti (1Chan. 29:14). Paul zong nih “na ngeihmi thil vialte hna hi Pathian nih pekmi a si” a ti (1Kor. 4:7).\nKan pekmi cu ngeitu sinak langter a si: Cuti Pathian sinah thil pek kan ti lioah ri khiahmi cu cheuhra ah cheukhat a si. “ram chung thil cheuhra ah cheukhat vialte cu thlakmi thlaici a si ah, theitlai a si ah Bawipa ta a si (Levitikas 3):30) a ti. “kum fate in lo in a chuakmi nan thlaici theipar vialte cu cheuhra ah cheukhat nan pek chanh lai” (Deu. 14:22). “Ka hneksak tuah ngat u, van innka cu kan hunpiak hna le hunpiak hna lo (Malakhi 3:10).\nDinnak le felnak, thianhlimnak nun he pek ding a si: Cathar chan zongah pehzulh tein an rak pek (Mtt. 23:23). 1/10 pek donghternak Bible ah a um lo. A mah belte Pathian sin thil kan pek ahcun a za ti si loin dinnak le felnak, ngaihchihnak lungput zong ngeichih dingin cawnpiak hna. Ngaichihnak, dinfelnak tel loin peknak men nih Pathian lung a tawng lo tinak a si.\nZumtu pawl nih cheuhra ah cheukhat le thawhlawm kan pekmi nih hin Pathian a um (existenced of God), kan Pathian cu a nung (The living God) ti langhtertu a si. Zeicahtiah a um lomi cu pek a hau lo. Pek phung zong a si lo. Cucaah cheuhra ah cheukhat pek a hau lo ti cawnpiaknak hi Pathian a um lo ti cawnpiaknak a si. Pathian a zum lomi nih cheuhra ah cheukhat an pe bal lo. Zum lotu hmelchunhnak a si. By Rev. Zathat Chuntei


Nu pakhat nih Online chung bak ah nupa sualnak ka tuahpi uh ti bak in a chim ko (+Video) – Onlinenungak\nNu pakhat nih Online chung bak ah nupa sualnak ka tuahpi uh ti bak in a chim ko (+Video)\nTutan video ka van chiah minu hi soisel ka duh caah asi lo a luantuk cang chin mi kan min a chiat tar hlei ah a mah nih cun mizo ka si tiin a chim nain mizo nih kan miphun nasi lo chim miphun nasi tiin an timi nu pakhat asi live a thlah nak bak ah zupa sinak ka tuah pi uh zang ka duh tiin a chim hi asi’A theih mi hna nan um cun chim hrin ding ah nawlnak zong nan sin ah ka van tuah nan kan theithiam lai zong kan i nawl hna.\nA tang hi thawngpang dang asi: 1. NLD nih zei ruangah Section 261 remh a duhlo? 🔸 Section 261 ti mi cu Ram pumpi President nih Pyine Hluttaw chung in Chief Minister(CM) cu athim lai ti asi. Cu Pyine Hluttaw ah Ralkap anni tel ah cun,CM ah ralkap an lut kho. Cun 2010 kum thimnak an luh lio ah section 261 cu kan kil ven lai tiah min an thut. (261 remh ah cun Chief Minister ah Ralkap nih hmun hma anlak khawhnak lam a um caah NLD nih aduh lo). 25% hi Hluttaw in i dih hna seh law cu,261 hi remh zong an duh ko hnga. Cucaah 261 remh nih federal lei panh pi lo in hnu lei kirnak asi kho.\n2. Lai Party nih Coalition(ညွန့်ပေါင်း)cozah kan ser lai. King maker kan si lai. (Tlangcung mi vialte kan i kawm lai). NLD nih an kan sawm lai timi kong ah…\n🔸Kum 2008 phunghrampi ah Coalition(ညွန့်ပေါင်း) cozah a um lo. Pyihtaungsuh Hluttaw ah Mee a tam bik nih Tamadah ansi lai,cu Tamadah pa a umnak Party cu cozah an si lai. Cucaah King Maker an um thiam lai lo. NLD caah midang sawm hau lo in cozah an ser khawh lai cu afiang chin lengmang. Cozah an ser khawh sual lo hmanh ah amah he policy aakhat mi, amah adoh lomi asawm hnalai.\n*CNLD cu NLD adoh tu ah hmuh asi bantuk in sawm ding ah ahar ngai. 3. Laimi cu Chin party ah kan um ding asi. Zei ruangah Kawl Party(NLD) ah nan um akan timi kong he pehtleih in…\n🔸Chin party hi aho set dah asi? ZCD,ZNRDP,CNLD,CNP,ENDP,KNP tiin Chin Party tampi cu Chin State chung ah thimnak ah an lut. (Phunghram pi Section 364 ah miphun le biaknak hi politics ah hman lo ding tiah upadi nih akhap. Miphun thleidan in biachim hi thil tha lo achuah pi kho mi asi. )A cunglei Chin party hna hi hmunkhat ah an ttang tti lo. 🔸NLD cu Pyihtaungsu party asi. NLD party CEC chung ah ttaingyinta minung kan theih mi 7 tiang an i tel. Cuhna cu.\n1.U Ngi Puh 2.Nang Khin Htwe Myint 3.Maan Johnny(taba padih) 4.Pu Zo Bawi 5.Khin Htay Kwe 6.Tun Tun Hein 7.Nyan Win An i tel.\nLaimi le Lairam kan dawt caah NLD ah kan lut. NLD kan um ruang ah laimi kan sinak le kan ttanpinak pakhat hmanh azor lo. Cu nak cun,NLD kan um ahcun kan khua le ram sersiamnak ah thazang kan ngei deuh lai,kan khuaram tthanchonak caah rian tam deuh kan ttuan khawh deuh hrim hrim lai. Party hruaitu kha hodah si tizong kha kanzoh ahau. NLD party cu Miphun thleidan nak angei lo tiah hmuhkhawh asi. Bianabia ah Chin miphun zong Vice President akanpek. Pyihtaungsuh level sangbik 7 lakah tlangcungmi 5(VP,Hluttaw Speaker 2,Vice Hluttaw Speaker 2) anni tel. Cucaah NLD cu Pyithawngsuh Party tiah kan ti khawh nak cu asi. *Kan rak peh tthan telai.


CDF – Zotung Le CDF -Lautu Cu Biatak Tein Ralram Ah An Luh Ve Cang! – The Cherry Par\nCDF – Zotung Le CDF -Lautu Cu Biatak Tein Ralram Ah An Luh Ve Cang!\nJanuary 9, 2022 Cherry News\nAtu hi Mindat in Matupi lei ah ralhrang mawtaw tam taktak nih an rak kan fuh hna liopi si. CDF- Zotung le CDF- Lautu cu cangai bang an kua chung lawng ah aral tha mi siti loin, CDF- Matupi cu an va bawmh cang hna.\nNa’n an hriamnam aithlau tuk kho men. Cu si caah adang pengtlang CDF zong nih mah le umhmun lawngah hacang irial setlen loin, atak in va bawmh an herh ngai lio a si. Hitluk tam in arak kan nam ko lio ah a cawlcangh ve lomi pengtlang CDF hi cu Chinland Defence Force timi amuru aa fiang rih lomi pengtlang CDF kan si hnga. CNA, CDF Bawipa tu nih in humhak hram ko hna seh!\nCDF- Lautu hi uar an um taktak! CDF- Lautu hi upattlak taktak an si, aruang cu a tu hi an pengtlang chuahtak in an unau CDF-Matu cu ral an va tukpi hna lio si.\nAn dohmi ral an fiang, ral teikhawhnak a si ah cun ralram kal an tihlo. Thleidannak an ngei lo i, ralhrang hi kan pengtlang chung an raklut lawngah kan kah te hna lai timi lungput an ngei lo. Ral teinak ding a si cun khawika lei poah tuk dohding in timh cia an si zungzal.\nLautu peng chung ralhrang lut lo in an um ruangah i kahnak a um ve lo, nain an hawi le CDF ral an va dohpi mi hna hmuhtikah uar an um taktak. Hibantuk CDF pawl hi CDF a muru taktak cu an si. Adang pengtlang CDF nih cawntlak bak an si. CDF- Lautu cu Thantlang pengchung i pengtlang CDF pakhat a si ve.\nMah hi kan lai medai ngan zong nih an thei lem rua lo Lautu peng ah hin ralhrang pa khat le palek pakhat aum rua lo nain Lautu CDF zeimaw zat nih har nak an tong cang i cheukhat a thei lo mi nih Lautu CDF hi daite in an um tiah a ruat salam mi zong an um ve fawn. Thatuk cawng ve cio hna seh CDF tlangdang zawng nih.\nLautu CDF hi kan peng kan tlang lawng ah ral kan doh lai atimi ansi hrim lo. Mah le pengtlang lawng ah kan doh lai timi lungthin kan ngei ah cun,Hngerhte nih a kan tlik pi dih lai. A hman mi si tu hi hmun dang ah a voi 4 nak hawi miphun an va bomh hi asi cang. Credit: Ram Ruat Thang\nThantlang Peng CDM Palek, CDM Bawmhnak An Hmu Lo! Ralhrang nih nawlngeihnak an lak hnu in, Thantlang peng in palek CDM atuah mi hna CDM bawmhnak an hmu rih lo tiah kan theih.\nCDM palek pakhat nih “CDM bawmhnak timi cu kan hna nih atheih theo nain a muihmai kan hmu lo, bawmh hi kan duh mi asi lo, CDM bawmhnak an ti ahcun an kan bawmh ve awk asi ko lo maw, CDM bawmhnak an ti tung i kan nih kan hmuh ve lo tik ah lung hna an hring thulh tiah” The Federal Times ah achim.\n“Keimah ka theih tawk ahcun Thantlang peng palek in CDM tuahmi minung 30 hrawng kan si i cu chung ahcun pakhat hmanh CDM tuahmi palek bawmhnak kan hmu lo, himnak hmun ah kan i dor, Biaknak lei le zatlang bu nih cun an kan bawmh ko tiah” achim chap.\nThau Khua Ah Aa Dormi Hna Hmurka Le Thutto Ning; Thau khua ahhin aa dormi hna hi chungkhar 113 an si i, a milu in minung 559 an si. Kum 5 tang ngakchia hi 63 an si i, kum 70 tluk upa hna hi 31 an si, kum upa bik hi kum 90 hrawng an si hna. Hi chung ahhin Pastor 4 an um.\nPastor te nih mah le Khrihfa bu cio ningin an vehvaih hna. Thantlang khuanu khuapa aiawh in Pu Lawm Bik, Rev.Dr. Lal Uk, Rev. Calvin, Pastor Sui Lian Kam hna zong nih an veh hna. Pu Chan Ham cu Thau khua aphan ko nain himnak hmun ah aa dormi hna atong hna lo, pumpak inn ahcun a ton khawh hna men ko hna nain, sianginn kulh chung i a ummi hna cu a tong hna lo.\nChristmas le Kumthar ah Thau khuami hna nih laksawng an i pek ning cio in Thau khua ah ai dor mi hna, kum upa deuh laksawng an pek hna tiah tuanvo ngeitu nih The Federal Times ah achim. Tuan deuh inn 80 an um lio ah tangka 25000 cio bawmhnak an pek hna, atu zongah Dal, Aalu, Piat, Cite, Chiti, Arti ti’n funkhat, funhnih ti’n an phawt hna,\nArti hi acaan ah pum 4, pum 3 ti’n an phawtzamh hna.\nSekenhen zong nan duhmi i thim u ti’n an thim ter hna, Lo tuah ai tim mi zong an um, Saiha khua ah ralkian i a ummi Pastor pakhat nih arak veh hna i thlacam piaknak a kan ngeih tiah ralkian in ai dor ve mi pakhat nih The Federal Times ah achim.\nKNU Brigade 5 Nih Kum Khat Chungah Ralhrang 1300 Leng An Thah Hna. KNU kuttabg KNLA Brigade 5 hmunhma chungah 2021 ah a cangmi kahdohnak ah ralhrang 1364 an thi 1313 hliam an tuar tiah KNLA Brigade 5 nih thawng an thanh. Kumkhat chung ah 2692 kahdohnak achuak i KNLA Brigade 5 sinah a lutmi hna ralhrang hi 47 an si.\nKahdohnak ah KNLA lei in 30 an nunnak liam i 107 hliam an tuar, nunnak liammi hna lak ah Tat-Khuai-Hmu 1, Duh-Tat-Khuai-Hmu 1, Bo 2, Tatkyatkyi 2 le Tatkyat 3 an i tel. 2021 kumkhat chung kahdohnak ah ralhrang ruangah khuami mizapi 12 an thi, 42 hliam an tuar, ralkian in 80000 leng an um, vanlawng in kah ruangah sianginn 2 le sii-inn pakhat aa rawk.\n← Min Aung Hlaing ralhrang hna hi truck aitlar in khual an tlawnmi zoh ah hin!\nChinram ah cheuhra cheukhat hi Tlangbawi/rianțuantu hna lawng pe hna u sih law, inn le lo zong an ngei ve cio lai! →


Ritsii $42 million man phortu Myanmar 6 India nih tlai | THE CHIN EXPRESS\nRitsii $42 million man phortu Myanmar 6 India nih tlai\nIndia ramri rili vengtu ralkap nih Myanmar rammi pa paruk an tlaih hna i $42 million man ritsii ‘ketamine’ an chuh hna.\nNicobar Islands pawng i India Rilipi ah lunghrinhmi tilawng an hmuh hnu ah an dawi i an tlaih hna hi si.\nIndia’s Exclusive Economic Zone ah mei aa vang lomi tilawng pakhat cu Nithumni ah India rili veng vanlawng nih a hmuh i ritsii ketamine 1,160kg an tlaih, tiah India Ralkap Vuanci Zung nih cathanh a chuah.\nRadio in an auhmi hna cu tilawng rianttuan nih an leh lo caah rili veng ralkap nih an dawi i an tlaih hna. Ningani ahkhan an tilawng cungah ‘lunghringhmi thil tom 57’ an hmuh.\nThil tom 57 cu an check tikah ritsii ketamine an rak si i a dihlak fonh ah 1,160kg a rit.\nMyanmar rammi pa paruk le tilawng cu Andaman le Nicobar Islands khualipi Port Blair ah an kalpi hna i bia an hal hna.\n“September 14 ah Myanmar in kan i thawh. Zarhteni ah Thailand-Malaysia ramri rili ah tilawng pakhat he aa tong ding kan si an ti,” tiah India Ralkap Vuanci Zung nih a thanh.\nNicobar Islands cu Myanmar, Laos le Thailand aa tonnak hmun, upadi zong um khawh lonak “Golden Triangle” tiin auhmi vawlei cungah ritsii tambik an chuahnak hmun pawngah ummi si.\n“Golden Triangle” tiin auhmi ram 3 aa ritnak ramtang ahcun misual le miphun hriamtlai bu pawl nih ritsii chuannak an tuah i kum fatin “heroin le methamphetamine” ti bantuk ritsii tam taktak an chuah i Asia leitthen ram tampi ah an kuat peng.\nVawlei cungah ritsii tambuk an chuahnak cu Latin America asi i achangtu ah Myanmar (Myanmar, Laos le Thailand aa ritnak Golden Triangle) hi asi.


USA Chinmi lakah thawngpang chia; Indianapolish ah um unau pahnih Coronavirus kan ngei tiah an nih phuan\nUSA ah Coronavirus zawtnak in chinmi USA DC area um mi, Tedim lei ka unau Kum 38 mi nih mual a kan liam tak i, a chungkhar zong coronavirus an ngeih caah home quarantine in chia an si ti kan theih cang, USA ah coronavirus a ngei mi an tam tuk caah Chinmi lakah coronavirus test a tuah mi tampi an um ve cang i, chinmi unau pahnih Indianapolis ah um mi (An min langter kha a tha lo kan ti caah langter lo) cu coronavirus test an tuah hnuah coronavirus zawtnak an ngei ti thawngthei a si, mah thawngpang hi a hman mi a si maw si lo tiah Indianapolish ah um mi MSA Chairman Pu. Run Rem Lian nih a va chawn hna i, an unau pahnih in test kan tuah i coronavirus zawtnak kan ngei ti fiantein an chim. An unau pahnih in atu hi inn ah an nih zohkhen lio a si i tiin Pu. Run Rem Lian sin ah an chim. Source-CSM\nChinmi ralrin tein um peng ko hna u sih, a thimi an tam thluamah lio a si i, President zong nih ruahchannak tampi he thawngthannak a tuah ve ang. USA cu nikhat chungah a thimi an tam tak tak ko ee!! US mipi nawl an ngaih lo ning hi cu a mak tak tak, mah bantuk in a thimi an tam ko bu in lengah an chuak i, a cheu cu mask zong hmang duh loin an um ko.\nMah bantuk in thimi an tam lio ah Chinmi tampi cu rian an ttuan peng i, minung hi zeibantuk in rum ko hna hman u sih law, kan nunnak hi a dih ah cun tangka pawl hna cu zeihman a si lo. I ralrin chinhin han su si. USA cu zaangfah a si tak tak cang, a thimi an karh thluamah cang i, rian ttuantu pawl zawng mitthli he an um ko cang.\nUSA dirhmun hi a chia chinchin lengmang caah ralrin lo ah cun mah zawtnak hi fawitein chonh khawh a si caah i ralrin hi sii tha bik a si ko atu dirhmun ah cun US-ah COVID-19 zawtnak ruangah mi 34,641 an thi cang. A damlo mi hi 678,210 an phan cang. USA caah cun khuaci a mui tak tak. A tu dirhmun zoh ah cun mah zawtnak ruangah USA mipi a thi ding mi minung cu a tlawmbik ah 240000 hrawng cu an thi lai tiah zum a si.\nZahan suimilam 24 chung ah minung 4591 bak an thi tthan. Mah hi atu coronavirus zawtnak in nikhat ah a thi tambik record a si. President Trump nih a tu hi cu test tampi kan tuah cang i, case zong a tlawm thluamah cang caah May nikhat thawk in USA mipi nih rian thatein kan ttuan khawh cang lai tiah a chim\nBe the first to comment on "USA Chinmi lakah thawngpang chia; Indianapolish ah um unau pahnih Coronavirus kan ngei tiah an nih phuan"


US President-elect Joe Biden nih forhfialnak bia a chim cang hih! – Chin 11 News\nUS President-elect Joe Biden nih forhfialnak bia a chim cang hih!\n𝐓𝐡𝐚𝐧𝐤𝐬𝐠𝐢𝐯𝐢𝐧𝐠 𝐁𝐢𝐝𝐞𝐧 𝐁𝐢𝐚𝐜𝐡𝐢𝐦𝐦𝐢: “𝐊𝐡𝐚𝐭 𝐥𝐞 𝐤𝐡𝐚𝐭 𝐬𝐢 𝐥𝐨 𝐢𝐧, 𝐕𝐢𝐫𝐮𝐬 𝐑𝐚𝐚𝐥 𝐭𝐮 𝐊𝐚𝐧 𝐃𝐨𝐡” “Covid-19 in US kan temtuarnak a caan a sautuk cang. Cucaah i thenhmalnak donghter a cu cang,” tiin US President-elect Joe Biden nih forhfialnak bia a chim. “American nih kan dohmi raal hi virus a si, khat le khat kan si lo,” tin Thanskgiving holiday i biachimnak a ngeih lio ah Biden nih a chim.\nPennsylvania i Republican state legislators pawl nih an tuahmi puai ah White House a umnak hmun in Trump nih phone in biachimnak a ngeihpiak hna. Cu lio zongah cun election fir a tonnak kong tu le tu a vun nolh thiamthiam ko rih.\n“Hi election hi a khupthal kan leh a hau. Timh ciammam tein an firmi a si,” tiin a chim. Puai an tuahnak ah cun kal dingin timhlamh a si ko nain, a sihni Rudy Guiliani zong virus nih a tlunh ve cang caah, an let thanmi a si. Amah Guiliani tu cu a mipum hrimhrim in a vai tel thotho, tiah theih a si.\n𝐇𝐢 𝐯𝐢𝐫𝐮𝐬 𝐡𝐢 𝐤𝐚𝐧 𝐭𝐞𝐢 𝐤𝐡𝐚𝐰𝐡𝐦𝐢 𝐚 𝐬𝐢 𝐤𝐨 “Nan President sinin biatak theih peng dingah ai tlakmi nan si dih hna, tiah ka zumh. Virus a karhsomi hi kan tlaihbawh, hmunhter a hau. Cu bantuk rian kongah cun doctors te le, nurse pawl le suul a pahtu hna cungah leiba tampi kan ngei…Kan citizens hawile cung zongah leiba kan ngei. Covid nih kan ngan a kan fahtertuk cang, a kan sunghtertuk cang, kan lungthin a hrawhtuk cang, minung tamtuk nunnak a kan lakpiak cang. Kan lungthin a kan thenhmal dih, kan thin a kan hunter, khat le khat a kan raalter phah. Virus donhnak kongah kan ram pumpi in kan thin lawng a phang chinchin cang, ti cu theih cio mi a si. Asinain, kan theih dingmi cu hihi a si – virus kan do, khat le khat kan i do lo,” tiin Biden nih a chim.\nTuesday ah khan, a cozah sernak ah a herhmi rian 6 caah minung a thim hna. Cu hna lakah cun secretary of state le national security adviser zong an i tel. A economic team telhchih in hmai zarh lei ah khin a dang zung riantuantu pawl tampi rian a khanh rih hna lai, tiah theih a si. Minung ai thimmi a tamdeuh hi cu Senate nih a namhnehpiak ta hna an hau te lai. Catialtu: Chelsea Bawi (GRCM) Angeitu!


InnpiChinmi KongRev. Tluang Hre Le CNA Ralkap Mai Ca Bor Cu Mizapi He Tonbiaruahnak An Ngei Lai\nJune 1, 2018 Salai Robert Ngun Sang Chinmi Kong 0\nCamp Victoria ah Thlarau lei pacan dirhmun in rian a tuantu Rev. Tluang Hre le Chin National Army (CNA) Ralkap Mai Ca Bor cu April 12 ahkhan Australia ah an rak phan i Perth le Nichuahlei Melbourne ah zarh 3 veve an caam hnuah Nitlaklei Melbourne ah an phan cang i Khrihfabu kip sinah caan an hman liopi a si.\nMay 21 ah Nitlaklei Melbourne ah an rak phan i June 10 tiang an um lai, cu hnuah June 11 in 17 tiang Brisbane, June 18 in 24 tiang Coffs Harbour le June 25 in July 8 tiang Adelaide ah an tlawng than lai.\nAtu lio hi Nitlaklei Melbourne um Khrihfabu kip sinah thawngtha chimnak le lung siaherh bia an chimphuan liopi a si i an caam chung poah cu Chin khrihfabu kip sinah lenkainak an ngei lai.\nMizapi he tonbiaruahnak cu kan hnu zarh Zarhteni ahkhan tuah dingin timhlamh a rak si cang ko nain khuacaan ziak lo ruangah Mai Ca Bor cu a dam lo caah a tanglei ni le caan ah tuah dingin timtuah than a si.\nMizapi he tonbiaruahnak cu thaizing Zarhteni, 02 June ah zinglei sml 10: 30 in chun 01: 30 tiang tuah a si lai.\nA hmun cu: MCCV Hall/ New Church\n17-19 Ormond Avenue\nAtu tiang an umkalnak ah CNA Ralkap Mai Ca Bor i a lungum chimphuannak nih minung tampi thinlung cu a kekkuai i mitthli tiang an luanter.\nAustralia an caam chungah Mai Ca Bor cu Australia hmun then, Chin Cable Network (CCN) nih tonbiaruahnak an ngeih. Cu lioah, Mai Ca Bor nih biahalnak a lehmi bia cu “Ka khua cu Camp Victoria a si, ka holh zong CNA holh a si ko”, ti hi a si.\nHi bialehnak a chimmi cungah mitampi nih cun Mai Ca Bor cu an conglawmh i upatnak an langhter. Mi lungfim cheukhat nih ‘upat awktlak nusal tha’ hrimhrim a si tiin an thangthat. Cheukhat cu laklawh le lungawthawm ngai in an um ve.\nA taang rihmi zarh chungah Rev. Tluang Hre le CNA Ralkap Mai Ca Bor cu Nitlaklei Melbourne um Chinmi hna sinah biachimnak le lenkainak an ngei lai.


Rev.Thawngling Mualhlun: JOSHUA RAM NUN CU – Zion Tlang Media\nRev.Thawngling Mualhlun: JOSHUA RAM NUN CU\nFebruary 11, 2020 admin Chin\nJoshua 11:7.. ‘Cucaah Joshua le a ralkap vialte hna nih cun Merom ti pawngah cun ‘duak’ tiah an va paoh hna i an nam colh hna’. Voikhat cu a cunglei Baibal cang hi tha tho ngai in ka rak rel. Cu lio ahcun Bawipa Thlarau nih thuk ngai in a hon ka fianter mi a um. Ka chunglei ah ai lawm i, thathawhnak thar ka hon ngei tthan. Kan thlarau ram ah a hon ka fianter ko tiah ka zumhmi cu hihi a si: Sehtan hi ‘duak’ tiah nan paoh lengmang a herh timi a si. Amen. Joshua le a ralkap hna nih Jeriko khua le Ai khua an lak khawh hrawng ah hin, an ral ngan ngaimi cu Hazor siangpahrang Jabin a si. Jabin nih amah lawng silo in siangpahrang tampi a roih hna i, Joshua le a ralkap cu an rak fuh hna. Jabin hi mi hruihruaikho, thilti kho ngai sidawh a si, siangpahrang dang tampi kha aa roih hna i, ralkapbu nganpi ah an i chuah. Joshua le Israel miphun hna cu kan hloh dih hna lai tiah an i tim.\nSihmanhsehlaw Bawipa nih khuakhannak a rak ngeih diam cang. ‘An nih kha ṭih hna hlah, zeicahtiah thaizing atu tik ah hin an dihlak in thah cia in Israel mi sinah ka pek hna lai; an rang cu an tha nan pheh hna lai i, an rangleng cu mei in nan khangh hna lai, tiah a ti’ (Joshua 11:6). Cu tik ah Joshua le a ralkap hna nih Jabin le a ralkap bu nganpi cu Merom ti kam ah DUAK tiah an va paoh hna i, an nam colh hna. Bawipa nih an ral vialte cu Israel kutchung ah a pek hna i an thah dih hna. An rang tum ṭhaṭha zong an tha an pheh piak dih hna. An hruaitu siangpahrang Jabin umnak Hazor khua zong an khangh dih. Siangpahrang dang vialte zong an hrawh dih hna.\nThlaraulei kan pale tampi nih Joshua cu a ra lai dingmi pa Jesuh hmanthlak a si tiah an kan chimh. Joshua a min sullam cu khamhtu tinak va si kaw, Jesuh min sullam zong Khamhtu tinak a si ve. Cucaah Joshua nih a ral hna cung ah a tuahmi hi Jesuh kan Bawipa nih kan ralpa Sehtan cung i a tuahmi he tahchunh tawn a sinak a si. Bawipa Jesuh nih Sehtan cu tha lo in a tei cang. Vailam ah sehtan lu cu rialchih a si cang. Joshua nih a ral hna lak i an lubik Hazor le a siangpahrang Jabin a hrawh cikcek hna bantuk in kan ral lak ah a nganbik Sehtan cu vailamtah ah a luh rialchih in hrawh a si ve cang. Haleluia!\nUle nau hawile, Joshua ram nun cu chunglei ah thoṭhan Jesuh nun a ngeih ai fiangmi an si. Cu zumtu nih cun nifa tein Sehtan kha ‘duak’ tiah an paoh zungzal. Khoika hmun paoh ah, zeitik can paoh ah Sehtan a paoh zungzal. Cu bantuk paoh khawhnak ah a hmanmi hriamnam cu hihi a si: ‘tonmi kip cung ah thangṭhatnak chim’ (1 Thesalon 5:18), a silo ah ‘haleluia’ timi a si. Amen.\nSehtan kan puṭhing, Bawipa Jesuh nih vailam ah a lu a rialchih cangmi pa hi a nungrih mi bantuk in khuazakip ah aa chok i, ahodah ka seh khawh lai tiin a vaak cuahmah. Cucaah pei Peter nih fiang tein a kan chimhnak a si cu: ‘Fimhring tein um u, ralring tein um u. Nan ral Khuachia cu seh awk kawl ah, chiandeih bang in a vaak cuahmah ko’ (1 Peter 5:8). Innkip, hmunkip a kan fuh i, a kan bih a kan ngia i, a kan tuaiter tawntu a si. A kan bawh i, a thlithup in zeitindah ka paoh khawh hna lai ti kha ai zuam lengmang. Asi nain Jesuh Khrih nun a ngei cangmi Joshua ram zumtu nih cun ‘duak’ tiah Sehtan tu kha kan paoh ve cang. Haleluia!\nVoikhat cu home crusade tuahnak in inn ah ka hong ṭin i, innka hram ka phanh tiang cu crusade chung i, kan i lawmhnak, kan thathawhnak le kan cawlcanghnak lawng kha ka mitthlam ah a cuang i, ka tha a tho, ka muihmai ah panhnak in ka khat. Sihmanhsehlaw innchung ka hong luh cangka in kan mileng khan a buai, coka lei zoh ah buaicur in thil ai cawh dih. Pakan ṭawl lo ai pong. Chikkhat te cu ka ing a hong puang curmar i, ka au khuang dengmang nain, ‘duk’ tiah ka lungthin chung ah a hong fiangmi cu, hi thil hi Sehtan rapchiahmi an si ti kha a si i, ka hmurka in ka phuancolh mi cu, ‘haleluia, ka Pa na min kan thangṭhat’ ti a si. Puṭhing Sehtan nih paoh a ka timh i, rap a ka chiah nain keimah tu nih ‘duak’ tiah ka paoh diam ko ai. Amen.\nCucaah pakan ṭawllo in aa pon zong ah haleluia tiah ka au kho cang. Ṭuang le carpet cung a buai tuk zong ah haleluia tiah ka au kho cang. Inn a hnomhtuk zong ah haleluia tiah ka au kho cang.\nInnchung a buaituk zong ah haleluia tiah ka au kho cang. Chungkhar ah lungtlin lo nak, lungtuainak, nuamhlo nak deuh aum zong ah haleluia ka ti khawh cang. Community le rianṭuannak hmun, buu tiang zong ah tlamtlin lo nak, lungsi lo nak a um zong ah haleluia ka ti khawh cang. Amen. Ule nau hawile, Joshua ram nun cu tonmi thilkip cung ah Bawipa thangṭhat kha a si. Cuti kan chim tik ah kan ralpa Sehtan kha ‘duak’ tiah kan paohmi he ai khat bak. Kan ralpa cu kan chung a nungmi Jesuh thawng in kan nun ah a cawl kho ti lo. Haleluia!\nJoshua ram nun cu, Midang nih an kan soisel tik ah, Midang nih an kan thangchiat tik ah, Midang nih an kan mualphoh tik ah, Midang nih an kan nihsawh tik ah, Midang nih an kan hrem tik ah, Harnak nih a kan ton tik ah, Tukforhnak nih a kan ton tik ah, Vawlei nih a kan hngalhlo tik ah, Chungkhar nih an kan hngalhthiamlo tik ah, Hawikom nih an kan hngalhthiamlo tik ah, Ral hna nih an kan hngalhthiam lo tik ah, HALELUIA tiin au zungzal a si. Amen. JOSHUA RAM NUN CU SEHTAN PAOH NUN A SI. HALELUIA! Bawipa nih sunparnak co ko sehlaw, kan dihlak caah thluachuahnak kan pek piak ko seh. Amen.Khrih ah nan hawi,\nPrevious Post:MP U Hawi Tin Nih CHRO Ah AA Nih An TLeihnak Kong Pehtlai In Bia A Va Chim.\nNext Post:Nancy Pelosi le Donald Trump